
Minister Michelle Hooyboer-Winklaar ta anuncia: 

E cma aki ta enfoca riba reduci of 
elimina zittenblij vers den lste klas 

Introduci na tur scol publico 



FOR di aña 2014 Ministerio di Enseñansa a 
cuminsa acumula datonan di Aruba pa loke 
ta trata e fenomeno di keda sinta of “zitten- 
blijvers”. 

A base di cifras y otro informacion rici- 
bi, ta mustra cu e cantidad di studiante 
cu ta keda sinta ta desproporcionalmente 
halto compara cu otro paisnan den re- 
gion y otro paisnan desaroya rond mundo. 
UNESCO, OECD y otro instancianan interna- 
cional cu ta studia varios aspecto di Enseñansa 
rond mundo ta conclui cu keda sinta pa un 
mucha ta sumamente traumatico y cu tin efec- 
tonan negativo a largo plaso. 

Cualkier aspecto positivo, esta cu e mucha 
ta ripiti e mesun stof pa di dos biaha y ki- 
zas ta domina e mesun stof mas mihor cu 
prome biaha, tog ta keda algo temporario. 

Raportnan ta mustra cu e rais di e fenomeno 
aki hopi biaha ta un “cultura” di keda sinta, 


unda e concepto di ripiti un aña escolar ta bira 
algo usual den e sistema di Enseñansa y ta 
wordo mira como algo normal apesar di e evi- 
dencia cu esaki no ta yuda e mucha ta existoso. 
Mirando esaki, Minister Hooyboer-Winklaar y 
su team a traha un plan pa ehecuta un proyecto 
piloto na scolnan publico cu ta resorta bou di 
Dienst Publieke Scholen pa aña escolar benide- 
ro, 2016-2017, unda lo elimina mas hopi 
posibel zittenblijvers den eerste (lste) klas. 

Sinembargo, 3 scol cu ta Colegio Hilario 
Angela, Colegio Conrado Coronel y Prinses 
Amalia Basisschool, a opta pa implementa e 
maneho aki prome cu fin di aña escolar 2016. 
Hunto cu DPS, Cabesante, Maestronan 
di lste Klas, Interne Begeleiders (IB’ers) 
y otro actornan di sosten na e scol a tra- 
ha hunto pa implementa e maneho nobo. 

E resultado final a demostra cu for di 130 
alumno den lste klas, 11 alumno lo a keda 
sinta (8%). Cu implementacion di e mane- 


ho aki, 1 studiante lo ripiti e lste klas. 
E proyecto piloto p’e scolnan aki ta wordo 
mira como un exito y ta duna informacion 
pa loke ta trata e condicionnan cu mester 
ta na lugar p’e maneho aki wordo introduci 
na otro scolnan e aña escolar nos dilanti. 

“Esaki ta un bon comienso y mi ta contento pa 
mira hopi entusiasmo p’e maneho nobo aki. Ai- 
nda ta rekeri e di dos parti di e plan, esta e guia 
necesario den 2de klas p’e studiantenan aki 
sigui desaroya conform e normanan stipula, 
pero tambe tackle e asunto aki pa muchanan 
cu ta keda sinta den otro klasnan den basiss- 
chool”, Minister Hooyboer-Winklaar a splica. 

“Nos ta convenci cu reduci e cantidad di 
studiante cu ta keda sinta dor di sigura cu e 
instrumento y condicionnan necesario ta den 
man di scolnan, lo tin un beneficio enorme pa 
nos studiatenan y pa enseñansa en general”, 
asina e Minister Hooyboer-Winklaar a termina 
bisando. 

Cu meta pa traha hunto y cumpli cu normanan 

Directorncm di prizon den Caribe 
Hulandes ta reuni na Aruba 



E dianan aki ta reuniendo na Aruba e direc- 
tornan di prizon di Corsou, Sint Maarten, Bo- 
neiro y Aruba pa discuti puntonan di interes 
comun, retonan y solucionnan, como tambe e 
normanan internacional cu ta forma e base di 
e inspeccionnan di CPT. 

Director di KIA Rocco Tjon, como anfitrion 
di e prome reunion di directornan di prizon 
di e islanan di Caribe Hulandes, a ricibi Urny 
Floran (Corsou), Wibo di Vries (Boneiro) y 
Edward Rohan (Sint Maarten) pa e reunion 
cu a tuma luga na Europe House. 

E director di Prizon di Sint Maarten, Edward 
Rohan a splica den un entrevista cu nan a dis- 
cuti diferente topico y puntonan di atencion, 
enfocando riba con pa mehora e situacion di 
e prizonnan. 

El a subraya cu ta tende cosnan negativo di e 
prizonnan, pero absolutamente no ta asina cu 
nan no ta haciendo algo pa remedia e situa- 
cion; continuamente nan ta trahando riba 
solucionnan. 

Durante di e discusionnan a bin dilanti cu nan 
tin e mesun retonan, e mesun problemanan 
riba tur e islanan, y a haya un bon oportunidad 
pa combersa riba con cada uno ta ataca nan di 
e un angulo diferente. 

Tin cu cuminsa un caminda, el a bisa, agre- 


gando cu tabata bon pa e tambe tende cu e no 
ta e unico director pasando den cierto situa- 
cionnan, y e “paraplu” cu ta tumando forma ta 
provee e oportunidad pa mas persona pensa 
riba y discuti solucionnan pa e mesun retonan. 

E director di e centro di detencion y coreccion 
di Corsou, esta Urny Floran, a expresa cu e ta 
hopi contento cu e reunion, cual ta ofrece e 
oportunidad pa e directornan discuti e exigen- 
cianan cu Hulanda ta pone rib’e institucionnan 
den Caribe. 

E normanan ta conta pa Hulanda, y e prizon- 
nan riba e islanan tin e meta pa ta rib’e me- 
sun nivel, y den 
esaki por yuda 
otro, el añadi. 

E colaboracion 
entre homolog- 
onan den Ca- 
ribe ta haci’e 
tambe mas facil 
pa acerca Hu- 
landa despues, 
y asina logra 
cana hunto pa 
yega na miho 
prizonnan. 

E directornan 


ta haya cu un di e puntonan mas importante ta 
pa e personal ricibi su formacion, y encuanto 
esaki ta buscando pa yega na un formula cu ta 
traha pa tur prizon, Floran a laga sa. 

E unico forma pa yega na un miho prizon ta pa 
medio di formacion di hendenan cu ta traha 
den prizon, el a agrega. 

Naturalmente infrastructura ta un topico 
importante, e ta costa hopi placa, y e falta di 
y e tardansa pa adkiri fondonan ta haci cu e 
proyectonan ta tarda añanan largo pa keda 
realisa, el a conclui. 

Pa e institucion hudicial di “Caribisch Neder- 
land”, esta e islanan BES (Boneiro, St. Eustati- 
us y Saba), a conta cu participacion di Wibo de 
Vries, kende ta e director adhunto di e prizon. 
El a comenta cu e interes ta grandi pa traha 
hunto den e region; na nivel ministerial caba 
tin colaboracion y awo a yega e momento pa e 
directornan di prizon colabora cu otro. 

De Vries a remarca cu e reunion tabata un 
intercambio di experiencia y conocemento, y 
ta importante pa nan traha hunto y comparti 
informacion rib’e topiconan di interes comun. 

Den diferente aspecto no por compara e pri- 
zonnan cu otro como cu nan ta diferente, tin 
hopi diferencia den e infrastructura y den e 
forma di traha, y en realidad tur ta den desa- 
royo, el a expresa. 

El a conclui bisando cu nan ta desea mas y mas 
bay den e mesun direccion y pues a scoge pa 
comparti cu otro mas tocante di asuntonan di 
interes comun. 

Director di KIA, Rocco Tjon: 

A dal e prome paso 
pa colaboracion entre 
prizonnan regional 



E prome reunion “Gevangenis- 
directeurenoverleg” a tuma luga 
dialuna na Aruba, unda cu esun- 
nan responsabel pa maneho di e 
prizonnan na Corsou, Boneiro, 
Sint Maarten y Aruba ta topa pa 
discuti retonan, solucionnan y 
otro topiconan di interes mutuo. 
E reunion ta e prome paso haci pa 
yega na colaboracion formalisa 
entre e directornan di prizon di 
nos region. 

Director di Korrektie Insituut 
Aruba (KIA), esta Rocco Tjon, a 
comenta cu na e reunion a discuti 
topiconan cu ta relevante pa tur 
e institutonan cu e meta pa yega 
na cuminsa traha hunto y segun e 
mesun normanan. 

E retonan cu prizonnan ta con- 
fronta no ta unico, pero ta retonan 


cu internacional- 
mente prizonnan 
ta haya nan mes 
confronta cu nan y 
ta cumbini y ta im- 
portante pa traha 
hunto como cu tur 
e prizonnan, sigur 
den e region aki, ta wordo evalua 
p’e mesun organisacion interna- 
cional cu ta mira e mesun aspec- 
tonan durante di nan inspeccion, 
manera CPT. 

CPT ta un organisacion Europeo, 
esta “Comité voor de Preventie 
van Foltering en Onmenselijke 
of Vernederende Behandeling of 
Bestraffing” (Comision pa preven- 
cion di tortura y trato of castigo 
inhumano of denigrante). 

Rocco Tjon a splica cu entre e 


puntonan di discusion mas impor- 
tante, tabata e educacion (schol- 
ing) di e personal pa medio di 
training y cursonan cu e meta pa 
mehora e calidad di e producto y 
infrastructura. 

E director di KIA a remarca cu nan 
mester di un inversion cuantioso, 
ademas di e suma inverti caba den 
renoba e tres halanan cu a wordo 
afecta pa un candela grandi dos 
luna pasa. 

KIA awo tin tres blok di cel hopi 


bunita y ta bay haci afspraaknan 
concreto cu e detenidonan y e per- 
sonal pa mantene e halanan aki di 
e calidad cu nan tin awo, el a bisa. 
Un otro aspecto cu ta canando su 
caminda actualmente cu sigur ta 
bay eleva e siguridad den e insti- 
tuto pa e personal ta e proyecto di 
camara, Tjon a agrega. 

E reunion entre e directornan di 
prizonnan regional lo conoce am- 
pliacion y follow up necesario den 
e proximo lunanan. 


Minister mr. Drs. Arthur Dowers: 

Tin beneficio pa prizonnan di 
Caribe Hulandes si traha hunto 


DIALUNA mainta Minister di Husticia, mr. 
Drs. Arthur Dowers a efectua apertura di e 
prome reunion entre directornan di e prizon- 
nan di islanan di Caribe Hulandes, esta Bo- 
neiro, Corsou, Sint Maarten y Aruba. 

E reunion ta tumando luga na Europe House, 
y e intencion ta pa e encuentro aki tuma luga 
cada seis luna. 

Durante di un “justitieel overleg” entre e 
Ministernan di Husticia di Reino Hulandes 
a dicidi riba peticion di Aruba pa trece tur e 
directornan di prizon di e islanan hunto pa 
discuti nan retonan y solucionnan cu a resulta 
exitoso, como tambe pa nan comparti di nan 
experiencia, experticio y conocemento. 

Minister Dowers a bisa cu tin retonan grandi 
cu e institucionnan ta keda confronta cun’e aña 
tras di aña y te awo no tin solucion pa e retonan 
aki den e diferente prizonnan. 

Treciendo e directornan hunto, nan por inter- 
cambia di idea, y di experiencianan, y por siña 


di e intervencionnan cu a duna bon resultado, 
y con pa aplica nan den nan institucion riba 
tereno di entre otro maneho di prizon y con 
pa atende cu detenidonan. 

Minister Dowers a splica cu a bira custumber 
cu CPT ta bishita e islanan, nan ta traha un rap- 
port y ta indica tur loke mester mehora, pero 
ora nan bolbe denter di tres pa cuater aña nan 
ta constata cu no tin mucho cos cu a cambia. 
Cu e reunion di e directornan ta sali for di e 
punto di bista cu si cera cabes hunto, motiva 
otro y tira bista riba otro lo yuda pa tuma e 
pasonan mas miho pa mehora e calidad di 
servicio den prizon. 

Si compara diferente prizon den Reino y den 
mundo, por mira un diferencia grandi pa loke 
ta e calidad di servicio y maneho y tambe den 
con ta atende cu e hendenan den prizon, Min- 
ister Dowers a comenta durante di e apertura 
di e reunion. 

Cu remarca aki el a presenta e pregunta, cu si 
e conocemento pa cu solucionnan pa e reto- 



nan actual ta existi den Reino, con por ta cu 
den e parti aki di Reino, den Caribe, ainda ta 
luchando pa tanto aña pa yega na solucionnan. 
Minister Dowers a subraya cu ta importante 
pa e institucionnan traha hunto en bes di cada 
uno ta riba su mes; esaki ta e prome reunion 
y e ta spera cu Hulanda por uni su mes na e 
reunionnan aki den futuro. 

El a remarca tambe cu el a lesa un remarca 
unda cu a anuncia cu Hulanda ta cuminsa traha 
cu Corsou y ta hala Hulanda acerca, esaki ta 
un ehempel con ta carga e responsabilidad pa 
mehoracion hunto. 

E titular di husticia a conclui bisando cu e ta 
spera cu lo tin storianan di exito pa comparti cu 
otro ora cu e directornan topa bek aki seis luna. 

Dia Internacional di Hubentud 


Na caminda pa 2030: 

Elimina pobresa y logra 
realisa un consumo sostenibel 




Dia Internacional di Hubentud 2016 lo hiba 
como tema, “Na caminda pa 2030: Elimina 
pobresa y logra realisa un consumo sostenibel”. 

E tema aki ta pone enfasis rib’e rol di personanan 
hoben pa logra elimina pobresa y realisa desaroyonan 
sostenibel por medio di consumo y production. Consumo 
sostenibel ta encera e uzo di productonan y servicionan 
cu ta acapara e necesidadnan basico di e comunidad, sal- 
vaguardiando e necesidadnan di e futuro generacion. 


9 * 


RIBA 17 di december na aña 1999, asamblea general di 
Nacionnan Uni a declara 12 di augustus oficialmente Dia 
Internacional di Hubentud. 

Tur aña ta scoge un tema p’e dia aki, cual p’e aña aki no 
ta un excepcion. 


Aruba tambe ta uni su mes na e 
celebracion aki pa algun aña caba 
y ta contento di por aporta na e 
causa. 



Ultimate 

AUTOMOBILES 


Way of Life! 


$ 

SUZUKI 


Ultimate Automobiles 

Address: Sabana Blanco 35, Oranjestad, Aruba 

Opening Hours: Mon-Fri 8am-l2pm l:30pm-5:30pm / Sat 9am-lpm 

Tel: (+297)583-9800 - Fax: (+297)583-9660 

E-mail: info@ultimatearucar.com 

www.suzukicaribbean.com • facebook.com/SuzukiAruba 


)16 

?M//rr 


«»« 29,750 


2016 


GREAT DEALSsoe 

SAVE BIG ON YOUR FAVORITE SUZUKI! 

Parlamentario Desiree de Sousa Croes: 

Unda Evelyn no por yega, e ta manda su d scipulonan 


“HENTER e discucion rond di 
e amienda Geregistreerd Part- 
nerschap a cambia manera ya ta 
usual na Aruba den polarisacion 
politico. 



En bes di hiba un discucion riba 
nivel riba derechonan igual pa 
tur cu ta biba riba nos isla, lider 
di MEP ta scoge pa no atende cu 
e desigualdad obvio cu ta existi 
riba nos isla, pero pa manda su 
discipulonan haci wega politico”, 
segun Parlamentario Desiree de 
Sousa Croes. 

“Diabierna ultimo, campañado 
fanatico di partido MEP ayamami 
cu e unico intencion di ofende 
mi persona y henter e comuni- 
dad LGBT na Aruba. 

Su nomber no ta importante ya 
cu ta mucha manda e ta, y no ta 
realisa cu tur e edad halto cu ya e 
tin, cu e ta wordo uza pa e maldad 


di su lider. 

Pa tur ofensivo cu e señora aki 
por tabata, mi a medio trat’e cu e 
respet cu su edad ta exigi di mi. Ya 
den pasado su yiu homber mayor 
a pidi mi despensa p’e manera cu 
su mama ta expresa su mes di mi, 
y pa compronde cu ta otro ta hinca 
“locura den cabes di su mama”. 

Ta un lastima si cu e señora no ta 
realisa cu ora e firma articulonan 
den prensa cu ta contene ofensa, 
gañamento y acusacionnan falso, 
ta e ta actua contra ley. Su lider 
mes, manera semper ta keda bon 
scondi”, e Parlamentario di AVP 
ta sigui bisa. 


“Un biaha mas ta keda comproba 
cu Evelyn Wever Croes a faya 
como lider, hasta ora ta trata di 
asuntonan di derechonan hu- 
mano, e no por para pa loke ta 
corecto. 

En bes di esey e ta manda su discip- 
ulonan bruha tera y fomenta odio, 
lo que sea, tanten cu e atencion 
riba un asunto di desigualdad kita. 

E mal maña di gaña y inventa 
storianan pa cua sra. Wever Croes 
ta conoci p’e ta parce di a bira e 
modus operandi di algun di su fa- 
naticonan tambe”, Parlamentario 
Desiree de Sousa Croes a duna di 
conoce. 




Parlamentario Desiree de Sousa Croes: 

Otorga derechonan cu bo mes tin nan 
otronan cu ta carece di e derechonan 
aki, ta muestra di grandesa 



Avenida Milo J.Croes # 118 - A 

Tel: 5883948, Fax: 5883945 

Dilanti Flora Market na Dakota 

Horario: 8.30AM-5.30PM (nonstop) 
E-mail: doorhandle @ setarnet.aw 


PANIC PUSHBARS 
DOORCLOSERS - SECURITYSTRIPS 
SWINGHINGES - SECURITYLOCKS 
DOVESPIKES - Y MUCHO MAS 


DRAGON 

CD & ELECTRONICS 


Mainstreet San Nicolas Tel. 584-3999 
open 9.00 - 13.00 and 14.30 - 18.30 


Oragon spec\As 



Samsung note edge 




blu sport 4.5 
afl. 210.00 




m 


Samsung s3 minl 
afl. 315.00 


AJso: Samsung S5 , s5 mini, Samsung S4. Samsung 4 mini, S3 mini etc.... 
Accessories for all Samsung and Iphone models 

Toshiba Laptop 15.6“ 4Gb 320Gb Harddisk. Afl. 900.00 
Hp Ink catridges, Unrversal laptop adapters etc.. 
iTunes gift cards $ 10.00. $ 15.00 and $25.00, 

Google piay cards and Playstation Network cards. 

Sales, repair and accessories tor all Samsung models and other cellulars, 
Unlock, reload, reset, upgrade, replace lcd, keypad, speaker etc. 


“E combinacion di palabra “derecho 
y obligacion” nos ta scucha hopi biaha 
ora ta papia di responsabilidadnan di 
un ciudadano. Nos sa cu nos tin p. e. e 
libertad di expresa nos mes, pero na mes 
momento nos tin e obligacion di respeta 
opinion di otro. 

Mescos nos tin derecho riba cierto ser- 
vicionan di Gobierno y e obligacion di 
paga impuesto cu ta haci e servicionan 
aki posibel. 

Kico ta pasa ora un grupo den comunidad 
tin tur obligacion manera tur otro, pero no 
e mes un derechonan? Esey ta loke ta pasa 
cu e comunidad LGBT na Aruba”, segun 
Parlamentario Desiree de Sousa Croes. 
“Comunidad LGBT na Aruba no ta pidi 
un trato diferente of special y sigur no 
un trato preferencial. Cada un biba riba 
Aruba, mester wordo trata igual, den 
situacionnan igual. 

No por trata un persona diferente sin cu 
esaki ta hustifica. Discriminacion ta pro- 
hibi na Aruba. 


Como cu e principio aki ta asina impor- 
tante, autornan di nos Constitucion a 
formula e base di igualdad den e prome 
articulo. No den articulo number 10 of 20, 
pero den e prome articulo. 

Cada un di nos, igual di nacemento, sin 
importa nos rasa, nos genero of cu si 
nos tin placa of no, tin derecho di forma 
famia. Nos mester por ta trankil cu nos 
bida priva y nos famia por conta riba pro- 
teccion di nos leynan”, e Parlamentario di 
AVP ta mustra. 

“Na momento cu nos leynan no ta traha pa 
proteha tur union, tur famia, nos leynan 
ta incompleto. Nos leynan no ta traha 
pa un cierto grupo so, y no ta conta pa 
otronan. 

Nos leynan mester inclui cada ser hu- 
mano, cada pareha y cada famia. 

Cu e amienda di Union Civil lo purba haci 
nos leynan inclusivo pa cada ciudadano, 
manera nos Constitucion ta dicta”, Parla- 
mentario Desiree de Sousa Croes a duna 
di conoce. 

Parlamentario mr. Juan "Ady" Thijsen di MEP: 

Mester amplia y drecha e sistema 
di finansamento di estudio 

Status quo no ta un opcion 



Den un Stichting van de Arbeid ta acorda 
condicionnan pa studiante haya trabao na 
Aruba despues den sector priva of guberna- 
mental. Lo stimula sector comercial y sector 
laboral tambe yuda contribui den e sistema di 
finansamento di estudio te na unda por. 

Ya ta existi diferente ehempel di beca priva. 
Esaki por sosode pa sector di economia, ho- 
telero, comercio, petrolero, etc. 

E masterplan economico menciona lo tin 
como base principal diversificacion di nos 
economia locual lo aumenta e chens di haya 
trabao na Aruba hopi mas cu awor na unda 
Aruba ta draai riba un solo pilar economico 
esta turismo. 


Den cuadra di un reforma fiscal ta amplia 
e posibilidad di haya mas rebaha fiscal riba 
gastonan di estudio. 

Esaki especialmente p’esnan cu actualmente 
ya ta sinta cu debenan halto di estudio. Se- 
gun Parlamentario mr. Juan “Ady” Thijsen, 
despues di e estudio menciona por evalua 

otro cambionan di 
alivio. 


PARLAMENTARIO mr. Juan “Ady” Thijsen 
a tuma nota di un articulo den AWEMainta na 
unda ta insinua cu MEP den Gobierno lo pone 
un stop na fiansa pa studiantenan. 
Parlamentario mr. Juan Ady Thijsen ta des- 
menti esaki y ta desaproba e tipo di wega po- 
litico aki. Segun Parlamentario mr. Thijsen, 
al contrario, mester amplia y drecha e sistema 
di finansamento di estudio. Status Quo no ta 
un opcion. 

Problemanan 

Studiantenan ta keda cu un debe demasiado 
halto despues di caba di studia. Nan bida 
despues di graduacion ta cuminsa cu un debe 
na balor di cas. Esaki ta complica pio ainda 
den un economia cu Aruba ta pasando aden na 
unda cu hopi no ta haya trabao rib’e mercado 
local. 

Esun cu haya trabao tin biaha por gana hopi 
mas den exterior y ta bay. 

Di otro banda, tin trahador importa cu si ta 
acepta sueldo abao. Pues studiantenan ta 
enfrenta debe halto y pais Aruba ta perde su 
personal studia califica. 

Solucionnan 

Mester bin un inventarisacion grandi di resul- 
tado di estudio pa haya un bista realistico di 
e resultado di decadanan inverti den estudio. 
Kendenan t’e muchanan cu a bay studia, kico 


nan a bay studia, na unda na a bay studia, 
kico tabata nan resultado, kico ta nan carera 
despues di studia. 

Kico tabata e obligacionnan cu nan a keda cu 
ne despues di studia. A cumpli cu esaki? Par- 
lamentario mr. Thijsen ta sugeri pa cuminsa e 
añanan di patras bay dilanti. 

Pues 2015, 2014 etc. 

Ta mantene e sistema actual p’esun cu ta desea 
di studia un ramo pacual no tin trabao p’el e na 
Aruba, p.e. un hende kier studia den un ramo 
cu no tin trabao p’e na Aruba tog e ta keda liber 
di su escogenciay cu derecho na un studielen- 
ing di Aruba (Arubalening). 

Esaki ta conta tambe p’esun cu pa motibo no 
kier bin Aruba bek. E situacion p’e ta keda igual 
manera e ta. 

Parlamentario mr. Thijsen ta mira ampliacion 
cu un modelo (Aruba Studie y Werk Lening) 
na unda cu Gobierno ta responsabel pa p.e. 
60% di e gastonan total di studio, mientras 
e studiante ta keda responsabel p’e 40% di e 
gastonan. 

Den cuadra di un masterplan economico pa 
recuperacion di nos economia Parlamentario 
mr. Thijsen ta kere cu Gobierno lo bay haya 
su “fair share” y lo ta un prioridad pa hinca 
placa den enseñansa y cubri e 60% di 
gasto p’e studiantenan. 

E rebaho substancial p’e stu- 
diante lo bay mara na un 
compromiso pa bin traha bek 
na Aruba un cantidad di aña. 
Gobierno ta keda semper re- 
sponsabel p’e “voorfinanciering” 
manera actual, pero studiante ta 
paga bek 40% enbes di 100%. 


Banco di Seguro Social Aruba 

ANUNCIO RELACIONA CU 
CERAMENTO Dl SVbSU 
SUCURSAL di SAN NICOLAS 


SVb 


Banco di Seguro Social Aruba SVb ta anuncia cu en 
conexion cu trabaonan di mantencion, oficina di SVb na 
San Nicolas ta cera pa publico: 

Diamars 9 di augustus, 
entrante 2:00 PM 

Durante e ceramento aki tur otro sucursal di SVb ta 
keda habri na e orarionan normal. E ceramento aki 
no ta afecta nos callcenter tampoco nos systema di 
webportaal. 

Nos ta ofrece nos disculpa pa e inconveniencia aki. 

ir. Edwin M. Jacobs 
Director 

-( SVb - Seguridad pa Aruba su comunidad p 













8 


AWEMainta Diamars, 9 Augustus 2016 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com £¥ www.facebook.com/awemainta 5 83 “1400 á 5 83 “1444 


Dangui Oduber (MEP) 

"Ki dia e "BUS" lo bin 
busca Benny Sevinger!" 


“DIA pa dia e ta mas bisto y obvio con Benny 
Sevinger a hiba su maneho di infrastrcutura. 
E pueblo mes no a wordo yuda mirando e 
hecho cu tin mas cu 11.000 famia wardando 
un pidi tereno pa por construi un cas y asina 
tin un hogar pa nan famia. 

P’esnan cu a pidi un pida tereno n’e manera 
legal y corecto, e peticionan aki no ta wordo 
honra”, asina Dangui Oduber a duna di conoce 
den un comunicado. 

“Peticionan si cu ta wordo honra t’esun cu ta 
bay directo pa Minister via mail. Esnan cu haci 
peticion serca Minister pa terenonan pa bende 
ta haya te hasta opcionnan cual terenonan tin 
disponibel y tambe cu Benny Sevinger mes ta 
reserva e terenonan disponibel. 

Tin sigur 3 famia cu ta hayando tur tereno cu 
tin disponibel na Aruba. E no ta keda aki nan 
so sino intimo amigo di Benny Sevinger tambe 
ta parti di e fiesta aki, 

Te hasta coordinadornan cu ta traha riba bu- 
reau di Benny Sevinger ta haya terenonan 
comercial. E abuso aki no tin limite”, Dan- 
gui Oduber a sigui señala. 

Benny Sevinger t’e Director y e King of Real 
Estate na Aruba. No ta manera pa abusa di 
tereno y propiedad di pueblo di e manera aki. 
Si tur esnan cu a haya tereno a haya esaki pa 
desaroya, nos no tin ningun problema. 

Pero no por t’asina cu tur e hendenan aki a 
haya terenonan di pueblo pa haci negoshi cu 
nan y bira miyonario riba custia di pueblo. 

“Den pasado a ser papia hopi di un bus pa bin 
busca hendenan di MEP. Awe cu AVP ta den 
Gobierno nan a pidi WODC bin investiga tur 


Ministro di MEP y te awe no por a haya ningun 
prueba di corupcion. 

E pregunta principal awor ta si Mike Eman lo 
pidi WODC investiga su man drechi Benny 
Sevinger riba e fiesta cu tereno. 

E pregunta ta, ki dia e BUS lo bin busca 
Benny Sevinger. Corupcion no ta sola- 
mente horta pueblo, pero corupcion 
tambe ta priveligia semper e mesun 
grupo p’e grupo haci negoshi cu tereno 
di pueblo. 

Corupcion ta speculacion cu tereno 
di pueblo. Mirando tur e 
pruebanan cu tin y cu a ser 
publica hopi ta puntra si 
Ministerio Publico ta 
lanta y si nan mes ta 
dispuesto pa haci un 
investigacion ambt- 
shalve. 


tanan di banco di tur e Ministernan. 

Mester wak con e cuentanan tabata na aña 
2009 y con nan ta awe. Esaki ta 
tarea di Ministerio Publico y 
no tarea di Parlamento di 
Atuba”, Dangui Oduber 
di MEP a conclui. 



Lo ta bon 
pa mirando cu 
Ministerio Publico 
tin tur e toolnan 
pa haci un inves- 
tigacion foren- 
sico mira e cuen- 

Venezolcmo y complice deteni relaciona 
cu atraco arma riba Mui Mui Foodmart 



DIADOMINGO atardi, pa 
mas o menos 6:30pm, un 
atraco arma ta sosode un biaha 
mas na Mui Mui Foodmart 
situa na Cura Cabay. 

Polis a presenta n’e sitio y tuma 
datonan di e comerciante, 
kende a duna discripcion di e 
sospechoso y relato di e sucedi- 
do. Tambe el a duna di conoce 
cu el a mira e mes un persona 
ta purba bende producto algun 
dia prome. 



Polis a controla e area comple- 
to en busca di e sospechoso. 
Algo prome cu 7’or, nan a logra 
pone man riba un homber 
“turista” di nacionalidad Vene- 
zolano y un complice. Esaki a 
sosode no mucho leu di e sitio 
di atraco. Nan lo a horta algun 
dollar di e caha. 

Mester remarca cu esaki ta 
segundo biaha cu Mui Mui 
Foodmart ta bira victima di 
atraco arma. 


DOW ta informa: 



Trabounan pa reconslrui 
Semeleerstraat riba diaranson 

10 di augustus 


DEPARTAMENTO di Obra Publico (DOW) ta informa cu 
diaranson 10 di augustus 2016 lo inicia cu trabounan pa 
drecha y embeyece caminda di Semeleerstraat. 

E trabounan lo tin un duracion di 90 dia di trabou. 


DOW ta pidi comprencion y disculpa pa cualkier 
inconveniencia cu e trabou por ocasiona. 


En conexion cu esaki, DOW ta haci un peticion na tur 
manehado di auto pa no haci uzo di e caretera aki si 
no ta pa bo yega bo cas. 

Lo cera e caminda menciona pa tur trafico par- 
cialmente y lo indica e ceramento di e caminda cu 
borchi y heki di trafico. 

Preparacion tumando 
lugar p # e di 5 edicion 
di Paseo Monumental 



LUNA di september ta dedica na diferente 
disciplina cultural y por te hasta keda mira 
como e luna artistico. 

Paseo Monumental organisa pa Monumen- 
tenbureau ta un actividad hopi anticipa. 
E aña aki lo tin su di 5 edicion di cual ya 
caba a cuminsa cu tur e preparacionnan 
necesario. 

Recientemente Ministerio di Cultura 
conhuntamente cu Monumentenbureau 
y Stichting Monumenten Fonds a reuni 
p’asina conhuntamente haci e di 5 edicion 
di Paseo Monumental uno exitoso. Ambos 
entidad cu ta resorta bou di Ministerio di 
Cultura. 

Mester remarca cu e sector cultural ta uno 
basta amplio, cu ta conta cu Monumenten- 
bureau cu ta encarga cu e aspecto legisla- 
tivo, cu Stichting Monumenten Fonds cu 
ta encarga cu e aspecto financiero y tambe 
un Monumentenraad cu t’esnan cu ta duna 
conseho na Minister di Cultura. Por medio 
di diferente actividad lo kier crea mas con- 
scientisacion riba e sector aki cu ta parti di 
nos historia, herencia y asina importante 
pa nos cultura. 

Paseo Monumental a bin ta haya su popu- 
laridad den nos comunidad y e di 5 edicion 
ta priminti di ta uno cu lo surpasa tur ex- 
pectativa. 

Banda di nos localnan mester bisa cu hopi 
bishitante tambe ta participa na Paseo 
Monumental y di e forma aki conoce un 
poco mas di e historia di Aruba. 

Ta tendiendo tur e aspecto nan aki na 
cuenta y sin divulga mucho por bisa cu 
e aña aki e lo ta Paseo Monumental lo ta 
un combinacion di ‘car rally’ y ‘ scavenger 
hunt’. Mas cerca di e fecha lo divulga mas 
detaye di Paseo Monumental. 
Mientrastanto ta buscando mas partnernan 
pa coopera den e actividad. 


Trahado ta fayece ora blade di 
mashin pa corta hero ta kibra 
y alcansa su pecho 

WILLEMSTAD -Diadomingo, 7 di augustus 2016, pa mas o menos 10:40am, Central di 
Polis a dirigi un patruya na un cas na Nevisweg pa un caso di accidente di trabou. 

Na yegada a topa un homber drumi abou cu no tabata duna señal di bida. For di investigacion 
preliminar cu a haci a resulta cu e homber tabata traha cu un mashin di corta hero (slijp- 
tol) na cura di e cas menciona. Durante di trabou, e blade a kibra y alcansa e trahado den 
pecho. E trahado a keda gravemente herida y a fayece n’e sitio di accidente. Mas despues 
e trahado a keda identifica como Milton Ismael Cercado Granovle, naci na Ecuador 31 di 
december 1979. Personal di Recherche ta encarga cu e investigacion. 


Ta acercando sector priva pa coopera cu 
diferente premio p’asina haci e actividad 
aki ainda mas atractivo pa tur e partici- 
pantenan. 

Ta invita sector priva, pero tambe cualkier 
persona cu lo kier contribui lo por acerca 
Monumentenbureau of tene Monumenten- 
bureau na cuenta. 

Ta haci un invitacion na comunidad 
henter pa cuminsa marca e kalender dia 
11 di september p’e di 5 edicion di Paseo 
Monumental. 

Un actividad hopi keri y anticipa unda hopi 
t’esnan cu tabata puntra ki dia ta organisa 
esaki un biaha mas. 

Reino Hulandes uni 
durante weganan 
Olimpico na Brasil 


FORdi inicio di Weganan Olimpico na Rio de Janeiro, henter Reino 
Hulandes a topa p’asina demostra apoyo y sosten na nos atletanan. 
Entre e invitadonan na Brasil ta figura Su Mahestad Rey Willem 
Alexander, Prome Minister Mark Rutte di Hulanda y Minister dr. 
Alex Schwengle di Aruba. 

Nan tabata compaña p’e delegacion di Comite Olimpico di Hulanda 
y Nicole Hoevertsz, kende ta miembro di e directiva ehecutivo di 
Comite Olimpico Internacional. 

Durante su estadia na Rio, Minister dr. Alex Schwengle ta topa 
regularmente cu e atletanan, ta sigui nan entrenamento y nan pre- 
sentacion. 

E aña aki Aruba ta representa pa un delegacion di consistiendo di e 
atletanan di landamento, Allyson Ponson y Mikel Schreuders, e atleta 
di taekwondo Monica Pimentel, coach di landamento Ismael Santies- 
teban, e atletanan Philipine van Aanholt, Nicole van der Velden y Thijs 
Visser di sailing, e atleta Jayme Mata dijudo hunto cu nan respectivo 
coachnan, miembronan di comision tecnico di COA, Alberto Thiel 
y Edmundo Josiah, e masahista Mike Goeloe, redactor deportivo di 
COA Seever Krozendijk. 

Hefe di Mision ta Patrick Werleman y e Secretario General di COA, Nicole 
Hoevertsz a biaha pa Rio adelanta y a spera e delegacion di Aruba. 

Mester menciona cu esaki ta di 31 edicion di Weganan Olimpico, di cual 3 
biyon hende rond mundo a mira e ceremonia di apertura via television. 
Lo competi den 28 disciplina di deporte, cu mas di 11.000 atleta for 
di 207 pais rond mundo. 

Palabranan nunca ta bastante pa por expresa sentimentonan manera 
nos ta desea pa nan worcio expresa. Tampoco nunca lo tin bastante 
palabra p esahi. Den e caso aki palabranan ta keda/alta.... 


In Memoriam 

Dr. Antonito 'Mito' Gordiano Croes 

10 mei 7 946 - 7 augustus 2016 



POCO t’esnan cu tin un curriculum vitae asina 
largo y impresionante manera dr. Mito Croes. 
Den su bida relativamente cortico, pero hopi 
ocupa te na su ultimo momento, Mito Croes a 
contribui grandemente na su pais, su Aruba 
stima. 

Mito su sabiduria y su inteligencia no tabata 
conoce limite, mescos cu su lealtad. Un experto 
y consehero cu no conoce su igual riba tereno 
estatal Mito Croes a uza su conocemento y su 
otro virtudnan na disposicion di su isla y su 
hendenan. 

Hopi loke nos tin awe ta danki na Mito Croes. 
Schouder cu schouder, Mito hunto cu Henny 
Eman y Watty Vos a forma e base solido riba 
cual partido AVP a bay campaña na 1982. 

Un periodo unda Aruba tabata pasa den tem- 
ponan turbulento. Mito tabata e compas riba 
cual partido tabata confia, e trankilidad cu 
tabatin mester pa por a guia e lucha di Status 
Aparte na un bon realisacion. 

Na 1982 Mito Croes a drenta activamente 
arena politico. Un tempo cu sin duda tabata 
conoce su retonan. 

Na 1982 AVP a haya e oportunidad pa drenta 
den Gobierno Central y den e periodo aki Go- 
bierno Central a declara di ta sostene e lucha 
di Aruba su Status Aparte. Na 1986 Aruba a 
haya su Status Aparte y e Plan di Rescate a 
mira luz di dia. 


Un plan cu a funciona 
perfectamente den cual 
por a mira e vision cu 
a crusa frontera di es- 
nan na cabes di partido, 
Henny, Mito y Watty. 
Un Plan cu a pone Aruba 
bek riba pia den tem- 
ponan temeroso. Despu- 
es cu Henny a retira 
como lider di partido 
Mito Croes a para banda 
di Mike Eman y tabata 
su mentor den varios di 
su decisionnan impor- 
tante. Un hende skerpi 
den su comentario y 

analisisnan. 

Mito a mira e actual lider di AVP y Minister 
President Mike Eman como un producto di 
su influencia y formacion di cual e tabata or- 
guyoso. Añanan largo Mito Croes a yuda forma 
e hoben activista Mike Eman, converti’e den e 
hoben politico, lider di partido AVP y despues 
Minister President, cargando hopi di e ideanan 
di Mito te na Parlamento Europeo, Tweede 
Kamer, Eerste Kamer y na United Nations. 
Dia Mito Croes a doctora dilanti professor 
Hirsch Ballin el a invita Mike Eman pa ta su 
testigo (paranimf) di e momento grandi y 
emocionante aki. 

Mito a duna Minister President Mike Eman 
e mihor guia y sosten cu un lider cu tanto 
responsabilidad por soño di por tin. Banda di 
tur esaki un amistad leal cu sin duda a resalta 
durante e welga di hamber di Prome Minister. 
N’e momento ey Mito Croes a drenta den un 
bataya constitucional fuerte cu Gobierno di 
Hulanda, hustamente n’e momento cu e mes- 
ter a worde nombra como miembro di Raad 
van State. 

Pero pa Mito posicion no tabata importante, 
pero para hunto cu su pupil Mike Eman, para 
cu e Prome Minister di Aruba y para p’e auto- 
nomia di su pais na cual el a dedica parti grandi 
di su bida, tabata importante. 


Prome Minister y lider di partido Mike Eman 
tabatin a base diario contacto cu Mito Croes, 
kende tabata conseh’e den asuntonan dificil. 
Durante e ultimo añanan aki Mito Croes a fungi 
como e wes’i lomba di partido y ora Gobierno 
tabatin mester di dje pa asuntonan di vital im- 
portancia, e tabatey, cla pa duna su conseho. 
Hopi logro Mito tin riba su nomber. 

Asina Mito Croes a hiba e proceso na Raad 
van State na Hulanda y na Corte di Husticia 
di Union Europeo na Luxemburg den nomber 
di e miembronan di Parlamento di Aruba pa 
partido AVP, mr. Mike Eman y Benny Sevinger. 
E proceso cu a conduci na reconocimento di 
e derecho di voto pa Parlamento Europeo di 
Arubiano y Antiyanonan. 

Mito a studia Ley na Tilburg. Post graduado: 
International Protection of Human Rights na 
Institut International des Droits de V’Homme, 
Straatsburg, Francia. 

Na 2006 Mito Croes ta doctora na Universidad 
di Tilburg. cu su Tesis ‘De herdefiniéring van 
het Koninkrijk’. 

Mito a gradua p’e curso di Mediation y ta in- 
scribi como Mediador na Nederlands Media- 
tion Instituut. 

Durante su bida Mito Croes a ocupa varios 
puesto den comision, fundacion y gruponan 
di trabou. Asina e tabata Presidente Beroep- 
scommissie di Cuido Social Aruba, Presidente 
Fundacion Nationale Parken Aruba, Presidente 
Stichting Katholiek Onderwijs Aruba y Presi- 
dente Grupo di Trabao “Deugdelijkheid van 
Bestuur”. 

Referendaris na Departamento di Asunto 
General y Huridico, alabes hefe suplente di 
Departamento di Asunto di Legislacion y Con- 
stitucional. Director di Departamento di Struc- 
tura Estatal di e islanan di Antiyas Hulandes. 
Docente den “Staats- en Bestuursrecht” na 
Universidad di Antiyas Hulandes. Mito Croes 
a ocupa varios funcion politico. 

E tabata Miembro di Parlamento pa Partido 
AVP (Antiyas Hulandes). Minister di Structura 
Estatal y Minister di Husticia (Antiyas Hulan- 
des). Minister di Asunto Bienestar General 
(Aruba). Miembro di Parlamento pa partido 
AVP (Aruba) y Minister Plenipotenciario di 
Aruba na Hulanda. 

Te cu mei di e aña aki Mito Croes tabata miem- 
bro di Raad van State, e organo mas halto y 
influyente den Reino Hulandes. Mito Croes a 
wordo Condecora na 1978 dor di Presidente 
di Republica di Venezuela den Ordo Fran- 
sisco de Miranda y condecora na 1990 dor di 
Su Mahestad como Ridder in de Orde van de 
Nederlandse Leeuw. 

Publicacionnan cientifico di dr. Mito Croes ta 
demasiado hopi pa menciona tur. Esnan mas 
importante ta ‘De weg naar Status Aparte, nov. 
1983, Doño di nos propio destino; Aruba en 
haar recht op zelfbeschikking (hunto cu dr. 
Robertico Croes) 1990. 

Statuut: Vrijheid en Zekerheid Uitgave AVP, 
1991. Deugdelijkheid van Bestuur in kleine 
landen: Good Government, bad politics. Ra- 
port Calidad, hunto cu mr. H. Fransen, mr. 
N. Henriquez en drs. F. de Kort, Koninkrijk- 
srelaties in het tweede millennium: Omzien 
in verwondering, Bundel Breekbare Banden, 
1998, Deugdelijkheid van bestuur: een leer- 
proces? Forensische Studies, Deel 5 Aspecten 
van integriteit, 2001, Integriteit en publiciteit. 
Uitgave Universiteit van Aruba. Reinventing 
het Koninkrijk. Het Koninkrijk in domino- 
perspectief. Gedenkboek50jaar Statuut. Liber 
Amicorum Gouverneur Olindo Koolman. 

De desintegratie van de Nederlandse Antillen. 
Ars Aequi april 2007. Kiesrecht en Koninkri- 
jksparlement. In Nieuwe verhoudingen in het 
Koninkrijk der Nederlanden. Uitgave van de 
Universiteit van Utrecht (2008). 

Mito ta laga atras su sra. Rosita Madari, su yiu 
Pieter, rumannan y demas famia. Partido AVP, 
Gabinete Mike Eman y tur otro cu a conoce e 
homber remarcabel aki di serca y cu el a touch 
nan bida. Drumi dushi Mito. Nos ta bay sinti 
bo falta. 

Mito a mira e lider y e Minister President Mike 
Eman tambe como un producto di su influencia 
y formacion di cual e tabata orguyoso. 
Añanan largo el a yuda forma e hoben activista 
Mike Eman, p’e hoben politico, despues lider y 
despues Minister President, cargando hopi di 
e ideanan di Mito te na Parlamento Europeo, 
Tweede Kamer, Eerste Kamer y te na United 
Nations. 

Dia e a promove pa bira Dr. Mito Croes dilanti 
professor Hirsch Ballin e a invita Mike Eman 
pa ta su testigo di e momento grandi aki. Mito 
a duna nos Minister President Mike Eman e 
mihor guia y sosten cu un lider cu tanto re- 
sponsabilidad por soña di tin. 

Y banda di tur esaki un amistad loyal cu sin 
duda a resalta durante e welga di hamber di 
Prome Minister. 

N’e momento ey Mito Croes a drenta den un 
bataya constitucional fuerte cu Gobierno di 
Hulanda, hustamente n’e momento cu e mester 
a worde nombra como miembro di Raad van 
State. Pero pa Mito posicion no tabata impor- 
tante, pero para hunto cu su pupil Mike Eman, 
para cu e Prome Minister di Aruba y para p’e 
autonomia di su Pais na cual el a dedica parti 
grandi di su bida. 


Registro di condolencia 
pa Mito Croes na 
Gabinete di Aruba 



DEN HAAG - Gabinete di Minister Plenipo- 
tenciario a habri un registro di condolencia pa 
Mito Croes. E ex Minister Plenipotenciario di 
Aruba y miembro di Raad van State a fayece 
ayera 7 di augustus na edad di 70 aña. 

Awe merdia, directora di Gabinete di Aruba 
Shandra John a firma e registro di condolen- 
cia. Despues directora interino di Gabinete 
di Corsou Monica Hazel a firma e registro di 
condolencia, sigui pa director di ATA Europa 
Tirso Tromp y Alwin Toppenberg, amigo 
grandi di Mito Croes. 

Na e ocacion aki sra. John a bisa cu e noticia 
inespera di e fayecimento di Mito Croes a 
sorprende hopi hende, tanto na Aruba como 


aki na Hulanda. 

“Mito tabata un persona cu semper bo por a 
acerca pa cualkier conseho rib’e tereno hudi- 
cial y di structura estatal. Aruba a perde un 
gran yiu di tera”, asina Shandra John a bisa. 

Despues e personal di Gabinete di Aruba y 
ATA Europa tambe a firma den e registro di 
condolencia. 

E registro di condolencia lo ta habri pa publico 
durante di oranan di oficina na Gabinete di 
Aruba p’asina demostra respet na un gran 
politico: Mito Croes. 

Esaki por entre 8.30am y 5.00pm. 

TAI KONG TRIMON 


Edad: 14 aña 
Seccion; Hoben. 

Categoria : Arte y Cultura 

Nominador: Sra. Shailiny Tromp-Lee (Tanta) 


Tai Kong ta un hoben hopi talentoso. Den famia, nan ta bisa tur 
ora: “El a nace bieu”. Aña pasa el a participa pa prome biaha 
na Arte di Palabra y a gana den su Categoria cu un poema exis- 
tente. E aña aki el a participa cu un poema original y a gana den 
su Categoria. El a bay representa Aruba na Corsou na Arte di 
Palabra ABC 2016 caminda el a logra bin cu e premio maximo 
den su categoria. 

Participando na Arte di Palabra a trece cu ne cu el a presenta 



Roslyn Schwengle 


Edad: 17 
Seccion: Hoben 
Categoria : Arte y Cultura 

Nominador: SraPaulaNahr (Co- 
ordinador proyecto : “Built it 
with Art”) 

Informacion: 

E hoben aki a competi y diseña 
un diseño bunita p’e proyecto 
“Build it with Art”. Apesar di no 
a gana e titulo mayor den e com- 
petencia, el a sostene otro colega ganador pa logra recauda 
fondo pa haña e oportunidad pa drenta Academia di Fine Arts. 
E hoben aki ta demostra union, entusiasmo, teamwork y ta 
aporta pa mantene e balornan di nos pais sano. Su deseo pa 
demostra cu arte ta forma parti importante den nos cultura ta 
pone cu e ta haci lo posibel pa e sigi desoroya su mes mas ainda 
den bay un Academia di Arte pa sigi studia. 



na diferente actividad manera intercambio cultural cu Curacao 
na BNA y Poetry Night na Fort Zoutman. 

El a yuda ricibi nos bishitantenan di afo durante nan bishita y 
intercambio pa loke ta trata e Proyecto Arte di Pal- 
abra y a sirbi como guia p’e tursitanan riba nos 
isla. Tai Kong ta preparando pa participa na 
Gang di Arte 2016. Un hoben hopi activo 
riba tereno di Arte y Cultura. 

E aña aki el a yuda cu organisacion di e 
evento Feria Arubiano na Centro di Bario 
Noord. 

Mas bunita ta cu Tai Kong ta yuda tur dia na 
cuida su sobrinanan na cas. E ta yuda cu e tweeling, esta 
baña, bisti, duna di come etc. Un hoben cu ta duna di su 
mes pa su famia. 


Brandon Trimon 

Edad: 18 

Seccion: Hoben Adulto 

Categoria: Trabou Boluntario 
Nominador: Jeanetta Bais (Lider Rode Kruis) 



Brandon Trimon ta yuda hopi riba tereno social. Desde 
su 4 aña e ta miembro di scouting unda el a pasa su 
añanan como Bever y Welp cu Grupo San Dominico 
na Noord. Despues el a bira Verkenner te cu Explorer 
cu grupo Scout Ora Ubao. Awendia Brandon Trimon ta 
aspirant leider Welp cu Grupo Baden Powell. Durante su ora 
liber e ta yuda tur cu bati na su porta. Brandon a traha hopi flie y tambe a competi pa 
varios aña den competencianan nacional unda el a sa di bira campeon aña tras aña. 
Algo cu ta remarcabel pa un hoben masculino ta cu boluntariamente e ta cuida su wela 
di 87 aña mas otro personan mayor di edad na nan cas. Esaki sin laga afo e hoben cu e 
ta yuda tambe atras. Brandon Trimon tin hopi potencial como lider y sa con pa guia e 
hoben n’e mihor di su conocemento. 


Annelaine Jacobs 

Edad: 19 

Seccion: Hoben Adulto 
Categoria: Deporte 
Nominador: Jeanique de Palm (Ami- 
ga) 



Informacion: 

Annelaine Jacobs su trabou bolun- 
tario ta cu Idefre Aruba yudando nos 
muchanan den diferente caminata y 
coremento cu e fundacionnan ta or- 
ganisa. Motibo pa nomina Annelaine 
ta pasobra e ta un hoben hopi activo 
den diferente deporte na Aruba. 
Annelaine Jacobs a yega di representa 
Aruba den competencianan mundial 
na diferente ocasion na unda cu el a 
bin cu titulonan pa nos Aruba. 

Su perserverancia y empuhe pa me- 
hora su mes cada bez den deporte ta 
inmenso. Sin lubida e visión cu e tin 
pa guia hobennan na Aruba. 

E ta un hoben studiante na Colegio 
San Nicolas y por conbina su estudio 
perfecto cu diferente deporte cu e ta 
haci. Sigur Annelaine Jacobs ta un 
hoben ehemplar pa nos comunidad. 


Aaron Arenas 


Edad:14 

Seccion: Hoben 

Categoria: Trabou Boluntario 

Nominador: Xaui Thijsen (amiga) y Jadira Arena (Mama) 



Informacion: 

E hoben aki den e ultimo aña nan aki ta yuda boluntari- 
amente na delaster evento, grupo, instancia of scol. 

E ta un role model pa hopi di e hobennan den e Grupo 
Scout Ora Ubao. Aaron ta den e posicion mas halto den 
su categoria cu ta HPL. P’e por a logra e posicion aki 
e mester a pasa den hopi experiencia. Aña pasa e 
tabata PR di su scol cu a participa pa Good 4 The 
Neighbourhood, un trabao cu tambe el a haci- 
boluntariamente. Su meta ta pa yuda asina hopi 
hende posibel pa nan tin un bon bida y tambe 
e lo ta desea pa encurasha otro hobennan pa ta 
mescos cu ne. Durante Feria Social e aña aki e 
tabata un di e lidernan cu a yuda planea organisa 
y mercadea e evento pa FADA, Drunk Driving even 

• Shenely Tromp 

Edad: 14 
Seccion: Hoben 

Categoria : Deporte / Desaroyo Personal 


Nominador: Sra. CettyBaar (GuiadorFAVI) 
Fundacion di Aruba pa esnan visualmente 
incapasita 

Un di hobennan mas jong di e grupo pero 
cu un capacidad asina grandi pa mehora su 
mes cada biaha den un of otro material. Un 
hoben keto cu ta timido pero ora di enfoca riba su meta e ta logra esaki 
cu hopi positivismo. Shenely ta practica deporte di atletismo, no ta give 
up fácil a pesar di tin un limitacion visual. Shenely ta un cliente di FAVI 
cu no ta laga su limitacion visual perhudike facilmente y ta sobresali na 
scol y tambe den deporte. Recientemente e hoben aki a participa na Cuba 
den competencia paralympico y a trece medaya pa su team y pais Aruba. 




Jennifer Louise Huldy 

Edad : 13 
Seccion: Hoben 
Categoria : Cultura y Arte 


SNflD' 


Nominador: Sra Isha Franken (Mama) 

Jen ta esun mas hoben nomina e aña aki. 
Actualmente Jennifer ta hañando les na Atelier, bao 
di guia di Sra. Linda Figaroa. Sra. Linda Figaroa ta 
guie den e parti di canto y actuacion. Jennifer ta canta na 
varios occacion voluntariamente, entr otro na Manchebo 
Beach Hotel unda e ta duna presentacioon pa 60 + den e 
concierto Dominical. Tambe e sa canta voluntariamente 
y actua na Kapel di Koyari y Colegio Felipe B. Tromp ora di 
fundraising. Jennifer ta canta na misa ora di ricibimento of otro ocacion manera 
bruid y entiero. E aña aki Jennifer tabata hopi activo den carnaval 62 unda ela 
toca stealpan cu e grupo "Next Generation Stealpan" bao di guia di Ricky Figaroa. 
Jennifer su grupo di scout yama "Baden Powel" unda nan ta siña diciplina pero tambe 
pa ta social activo y traha den groepsverband. Jennifer ta un mucha hopi spontaan 
y spierto cu ta gusta siña materianan nobo y unda e por yuda otro persona y e ta 
semper dispuesto pa hasi esaki. 



Frederick 
Oduber 

Edad : 20 
Seccion: 

Hoben Adulto 
Categoria : 

Trabou Boluntario 

Nominador: Museo Historico Arubano 

Informacion: 

Frederick ta un Boluntario na Musueo 
Historico Arubano. Un hoben bon educa cu 
for di chikito ta bay traha cu su mama cu 


ta un empleado na e Museo y asina a crea 
un amor pa e conocemento di e historia 
di Aruba. E ta traha full time den dia na 
Museo Historico y anochi e ta hasi avond 
Havo. Un hoben c uta desea pa porgresa 
como historiador educando su mes cu nos 
pasado. Riba propio iniciativa kier siña 
mas di e historia di Aruba y a logra poco 
poco. Cu orguyo e ta guia e tursitanan cu 
historia na momento cu e hibanan te na 
top di e toren. Nos por mira un desaroyo di 
Frederick unda for di ta un hoben timido 
pa uno cu ta tuma curashi pa engrandese 
su conosemento y cla pa comparti esaki 
cu nos turistanan y tur bishitantenan di 
Museo Historico di Aruba. 



Gabrielle Willems 

Edad: 18 

Seccion: Hoben Adulto 
Categoria: Trabou Boluntario 

Nominador: Jeannete Baiz ( Lider- Rode 
Kruis) 



Gabriela ta un hoben cu ta yuda constantemente voluntariamente cu cruz Corra, 
recientemente tambe como asistente coordinadora di Jeugd Rode Kruis. Ga- 
briella a wordu escogi pa ta un lider den FACT cu ta first aid for kids. Gabriela 
ta hopi amabel, comprensivo y semper cla pa yuda tur hende sin distinction di 
rasa of color. 



Anaisa Orman 


Edad: 21 

Seccion: Hoben Adulto 
Categoria : Cultura y Arte 


Nominador: Lourdes Nicolaas (Amiga) 

Anaisa ta un hoben cu ta un lider riba su mes. 

Ela Sali Reina di carnival EPI 2015. E tin hopi 
fasilidad cu palabra y ta sostene mama nan hoben 
cu tin lucha cu dificultadnan den bida. Anaisa a 
busca maneranan pa asina yuda y purba di guia nan 
y a publica material pa sostene pa cu esaki. E ta un 
artista boluntario pa Departamento di Cultura Aruba. 

E tin potencialnan grandi pa sigi engrandese e Cultura di Aruba. 


Genisis Nuñez 

Edad: 18 

Seccion: Hoben Adulto 
Categoria: Trabou Boluntario 

Nominador: Stephany Gamarra 
(Amiga) 



Genesis tin hopi perseverancia pa un 
hoben cu a cabi haci 18 aña. Eno ta 
solamente un lider den Circle K of 
Epi pero tambe un ehempel pa hopi. 

Eno ta un hende cu ta nenga un fa- 
bor dibiaha, semper e ta wak den ki 
manera of otro e por juda y eta hacie 
semper cu tur loke cu e tin y cu un 


smile riba su cara. E tin e abilidadnan 
pa guia otro hoben durante projec- 
tonan y tambe un mente grandi pa bin 
cu Ideanan y solutionan den caso di 
problema. Y e sa traha cu tur tipo di 
persona. Genesis ta actualmente Sec- 
retaria di Kiwanis Cirkle K of Colegio 
Epi i tambe E ta hopi professional den 
su trabao den Kiwanis. 


Sera conoci cu e nominadonan di Poder di Hubentud 
2016 awe diamars e prome ronde di presentacion ta 
tuma lugar den Cas di Cultura unda den e “Learning 
Camp” pa lidernan. Un total di 100 hoben durante awe 
y mayan diaranzon lo mira e nominadonan den acción 
demostrando dicon nan ta un “Lider”. Lo tin huradonan 
local y internacional pa escohe e hobennan durante nan 
presentacion riba e 2 dianan, pa asina diahuebs anochi 
anuncia e Ganadornan den e 2 categorianan. 

Richard Dijkhoff di Aru 

A organisa "Danki na bo J 

Campeonato di futbol Division Honoi 

baanse Voetbal Bond: 

9 pa gradici tur cu a yuda 

r 2015-201 6 a resulta masha exitoso 




MEY-MEY di un cantidad di 
invitado cu a inclui directiva di 
Arubaanse Voetbal Bond, em- 
pleado, ekipo, patrocinador y in- 
vitadonan a bin hunto pa celebra 
e exito di e campeonato di futbol 
di Division Honor 2015-2016. 
E evento a tuma lugar dilanti e 
oficina di AVB na Stadion Frans 
Figaroa na Noord. 

“Ta cu masha placer mi ta para 
boso dilanti awe pa dirigi algun 
palabra, pa mi gradici boso cada 
un, pa tur boso esfuerso, dedica- 
cion y colaboracion pa a haci e 
campeonato di Division di Honor 
2015-2016 den un gran exito, den 
un berdadero fiesta di futbol na- 
cional y den un union den pueblo 
atrobe, di cual mi no por keda sin 
menciona e union cu mi a mira 
den e fanaticonan di SV Dakota 
y sin lubida e entusiasmo grandi 
di e campeonnan di RCA”, asina 
e Presidente di AVB, Richard Di- 
jkhoff, a bisa e publico presente. 

“Pero, mi no por keda sin subraya 
cu e exito di e aña aki no a bin di 
un dia pa otro y tampoco no a bin 
sin sacrificio, sin su reto, discusion 


interno y batayanan cu mester a 
bringa pa awe nos tur por realisa 
con importante ta pa profesion- 
alisa futbol, profesionalisa AVB 
y profesionalisa e clubnan den su 
totalidad”, asina e ehecutivo na 
cabes di e organisacion di futbol 
di Aruba a enfatisa. 

A tuma lugar un reformacion 
completo den futbol na mundo, 
cuminsando na FIFA y despues 
pa CONCACAF cu na su turno a 
pase pa AVB y cu despues mester 
a pasa p’e clubnan miembro. E 
idea ta pa tur organisacion, di 
ariba te abou, ta traha cu e mesun 
regla y normanan di disciplina, cu 
responsabilidadnan fiha adelanta, 
cu conocemento di funcion di cada 
persona, mara na autoridad y re- 
sponsabilidad y cu un bon organo 
di control y auditoria. 

Asina por garantisa cu cada florin 
cu inverti den futbol, lo bay na fut- 
bol tambe, na bienestar di mihor 
comunidadnan, cu hobennanyena 
di disciplina y e spirito deportivo. 

“Mi ta contento di anuncia na Boso 
awe cu AVB ta canando e caminda 
aki den full speed, cu sosten. 


cooperacion y comprension di nos 
miembronan. Den e proceso nos ta 
hayando masha hopi cooperacion 
di tanto FIFA mes como CONCA- 
CAF cu a bin sostene nos, sostene 
e teamnan cu recientemente a 
cuminsa haya nan Club Liscence 
pa prome biaha den historia di 
futbol di Aruba”, asina Dijkhoff a 
bisa cu orguyo. 

E comite financiero di FIFAtambe 
ta dunando Aruba un man, den 
termina cu e Relato Financiero, 
prepara y traha den e formato 
desea pa FIFA. 

Den esey AVB tin su mesun per- 
sona financiero den cas, cu ta 
traha estrechamente cu un oficina 
di Accountant pa brinda nos ayudo 
tecnico. Esey lo percura pa mas 
credibilidad den e cifranan cu lo 
por nifica tambe mas aceso na mas 
fondo di parti FIFA pa AVB. 

Bayendo n’e campeonato cu a 
termina algun siman pasa, na tur 
tabatin 36 wega den e campeonato 
di futbol Division di Honor 2015 y 
2016 y tabatin 10 wega di Playoff. 
E ekiponan cu a yega den final 
tabata Deportivo Nacional/Wash- 


ington cu a keda na di 4 lugar, SV 
Britannia cu a keda na di 3 lugar, 
SV Dakota cu a keda na di 2 lugar 
y SV RCA cu a bira e campeon 
absoluto di Aruba, pa di 34 biaha! 

A dedica henter e campeonato na 
Roland “Jachi” de Cuba pa mas 
di 25 aña dedica na SV Hubentud 
Tanki Leendert, na Marco “Njaks” 
Rasmijn pa su añanan como hun- 
gador y entrenador di SV Estrella 
y Chommy van der Linden pa su 
añanan dedica na San Luis De- 
portivo. 

Arubaanse Voetbal Bond a yama 
tur e invitadonan DANKI. 

“Di berdad si no tabata pa boso 
ayudo incondicional, cu nos so 
lo no por a logra un campeonato 
asina exitoso”, Richard Dijkhoff a 
admiti. 

Esaki ta habri espacio pa un mi- 
hor campeonato e aña aki, den 
cual lo por conta cu mas sosten 
for di comercio, pa sostene AVB 
financieramente pa por logra trece 
mas publico pa stadion, crea mas 
heroenan di futbol y logra inspira 
mas hoben pa cuminsa un carera 
den e deporte rey, futbol. 















20 


AWEMainta Diamars, 9 Augustus 2016 



Sowfi Maduro 
a gradua 
na Hanze 
Hogeschool na 
Groningen 


CUMINSAMENTO di juli ul- 
timo famia di Boy Maduro a biaha 
pa Hulanda pa graduacion di 
nan yiu muher Sowfi Sheraldyne 
Maduro. 

Graduacion a tuma lugar dia 7 di 
juli, 2016 na Hanze Hogeschool 
Groningen. Su studio 
tabata International Facility 
Mangement. 

Durante su studio, Sowfi a stage 
na Spañe, Colombia y Inglatera. 
Plan pa futuro: Ta sigi bay tras 


oportunidadnan den exterior pa 
haya experencia internacional 
prome cu bolbe Aruba. 
Actualmente Sowfi ta disfruta 
di un vakantie bon mereci na 
Australie. 

Riba potretnan Sowfi hunto cu 
su mayornan cu ta hopi orguyoso 
di dje. 

Masha pabien di su Tata Boy 
Maduro, Mama Martha Maduro y 
su dos ruman nan Gildward y 
Giorgio y tambe di AWEMainta. 



BANCO 01 CARIBE 


OFFICIELE KOERSENTEN OPZICHTE VAN DE ARUBAANSE FLORIN 


GELDIG OP 8 Aug, 2016 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 


publiek 

Ned. Antil. Gulden ANG 

98.00 

100.00 

biljetten 

100.20 


chq./overboeking 100.00 

1.78 1.80 


Per ANG 100 



Amerikaanse dollar 

USD 

1.77 

Canadese dollar 

CAD 

1.33 

Zwitserse frank 
(per 100) 

CHF 

181.24 

Pond sterling 

GBP 

2.26 

Japanse yen 
(per 10.000) 

JPY 

172.27 

EURO 
(per 100) 

EUR 

195.68 

Deense kroon 
(per 100) 

DKK 

25.57 

Noorse kroon 
(per 100) 

NOK 

19.98 

Zweedse kroon 
(per 100) 

SEK 

19.72 


1.35 

1.37 

181.96 

182.76 

2.31 

2.37 

173.84 

175.59 

197.47 

199.45 

26.29 

27.09 

20.70 

21.50 

20.44 

21.24 

Mas di 870 aña di experiencia celebra na 
Hilten Aruba Caribbean Resort & Casino 



HILTON Aruba Caribbean Resort 
& Casino a celebra su prome aniver- 
sario bou di bandera di Hilton Hotels 
& Resorts y na ocasion di e momento 
oportuno aki, Departamento di Re- 
curso Humano a organisa un celebra- 
cion di aniversario p’e Miembronan 
di Ekipo, reconociendo 5, 10, 15, 
20 y 25 aña importante di servicio 
sin interumpcion n’e Gran Dama di 
Palm Beach, honrando mas di 870 
aña di experiencia colectivo. 

Mientras cu e asociadonan a bin hun- 
to den e Grand Caribbean Ballroom, 
e miembronan di ekipo a wordo 
yama pa subi e scenario pa wordo 
elogia pa nan dedicacion, ricibiendo 
un aplauso grandi di nan coleganan, 
y un certificado conmemorativo di 
gerencia di e resort. 

“Nos ta orguyoso di loke nos Miem- 
bronan di Ekipo a logra,” Gerente 
General Olivier Maumaire a bisa, “ 
y mientras cu e resort ta celebra su 
prome aña como un Hilton, hopi di 
nos empleadonan tin hopi aña mas 


ta traha aki. Nos ta contento di por 
ofrece un evento di bida special, y 
dunando mas balor na un compania 
exitoso di hospitalidad, nos a crea 
tambe stabilidad, paz mental y pros- 
peridad p’e comunidad Arubiano, 
ofreciendo empleo di termino largo 
y oportunidadnan di carera. 

E staff di bankete y brigada culi- 
nario a iguala e esfuersonan haci 
p’e Miembronan di Ekipo ora cu 
nan apresenta un evento dilunch 
perfecto, cu un buffet ypasaboca 
excelente. 

Durante e dia, Miembronan di 
Ekipo a wordo ricibi cu un bon 
bini caluroso den e oranan di 
mainta consistiendo di koffie y cos 
dushi, y a wordo malcria atrobe 
den oranan di atardi cu koffie y 
cos dushi. 

Aki por mira e celebracion di 
aniversario, cu esnan cu a wordo 
honra hunto cu miembronan di 
gerencia. 


Entre esnan celebrando 5 aña: 
Mary-Jane Croes, Ranzinho Jer- 
myn Edwin Tromp, Juan Sebastian 
Campuzano Cardona, Emelda 
Brunicilda Angele Petronia, Luz 
Alcira Castillo Hernandez Acosta, 
Mary Joan Fingal Kelly, Luis Man- 
uel Reyes, Rendolf Lionel Richard- 
son y Rufino Antonio Rodriguez. 

Entre esnan celebrando 10 aña: 
Grace Brion Chan, Andrea Julia 
Linarez, Estara Jean Louis, Fer- 
nande Pierre, Carmen Maria Wer- 
leman, Celestina Selmo Brazoban, 
Maudlyn Velaque Ferguson, Ron- 
ald Wolff, Elvin Jeremy Sandrick 
Tromp, Carlos Manuel Olivares, 
Errol Alindo Da Costa, Jinchi He, 
Jose Noel Matiga, Giovanni Benja- 
min Vrolijk, Karminah Samingoen, 
Anthony Koolman, Francis Albert 
Wolff y Jose Benigno Figaroa. 

Entre esnan celebrando 15 aña: 
Sheila Arlene Stamper Morales, 
Norma Francine Rafaela, Leon- 
ardo Mauricio Donald Martinez, 


Sandra Beatriz Kock Gonzalez, 
Lakeram Lakhraj, Edwin Ricardo 
Tromp, Brigida Maria Hernandez, 
Gregory Jose Maduro, Maria Alex- 
andra Camarena Urena, Rosendo 
David Jean Pierre Colina, Eleazer 
Eugene Erwin Clemencia y Augus- 
tine Clemencia Giraldo Loefstop. 

Entre esnan celebrando 20 aña: 
Francisco Anthonio Carey Nico- 
las, Fernando Heberth Giraldo 
Sarmiento, Idalisa del Carmen 
Joaquin, Rosita Angelica Meurs, 
Patria Rodriguez, Evelyn Lourdes 
Tromp, Soraida Werleman, Hector 
Espinoza, Beverly Natasha Pieter- 
nella, Zulaica Mireya Quandus, 
Juderka de los Santos, Guillermo 
Ivan Salinas Collantes, Bibi Fazee- 
la Chab, Maria Crystina Arias Or- 
tiz, Mike Anthony Croes, Rainer 
Rumie Wever, Robert Aldwin 
DVeccia y Carol Lilian Polsbroek. 
Entre esnan celebrando 25 aña: 
Johnny Anthony Geerman, Julio 
Ali Andrade, Alfredo C. Bermudez 
y Benito Teolindo Croes. 

E hoben Mikel Schreuders 
tambe a mira accion diado- 
mingo merdia ora local ora 
cu e ta haci su aparicion 
den Weganan Olimpico 
pa prome biaha y cu sola- 
mente 17 aña di edad. 

Na ESPN nan a comenta cu 
Mikel por ta satisfecho cu 
su prome presentacion den 
un Olimpiada mirando su 
edad y capacidad. 

Mikel Schreuders a landa 
e 200m freestyle den cual 
el a yega e marca pa por 
ta forma parti di Weganan 
Olimpico di Rio. Mester 
bisa cu den e prome parti 
di e evento Mikel a sali bon 
sigur e prome 50m unda 
e ta logra un tempo split 
di 26.03, despues riba e 
lOOm, Mikel a keda basta 
consistente y ta marca un 
tempo split di 54.38 e mo- 
mento ey bon pa di 5 lugar, 
pero na 150m por a ripara 
cu e cansancio a drenta e 
curpa unda Mikel ta marca 
un tempo split di 1.23.70 
den e ultimo 50 meter pa 
finalisa Mikel ta purba 


duna tur cu tin pa finalisa 
e 200m den 1.55.10. 

Esaki con cu bay bin no t’e 
mihor tempo di e atleta 
Mikel Schreuders, kende 
su mihor marca riba e 
200m freestyleta 1.51.17. 
Apesar cu Mikel Schreud- 
ers ya tin varios experi- 
encia di nivel mundial 
tog Weganan Olimpico ta 
keda un evento di clase 
apart unda e mihornan di 
mundo ta bin hunto. 

Den un combersacion cu 
Mikel el a conta nos cu 
na comienso el a bay bon, 
pero despues na mitar 
caminda tog el a sinti e 
cansancio. 

Apesar di tur cos e ta con- 
tento cu el a traha duro pa 
yega aki na Rio. Mas cu 
claro Mikel Scheuders lo 
sigui persevera pa purba 
yega Tokyo 2020 den e 
mihor forma posibel y den 
mas evento. 

Un pabien sigur n’e atleta 
Mikel Schreuders, kende a 
haci un bon presentacion 
na Rio,Brasil. 

Prome hungado di volleyball di Aruba 


Afraina Ammerlaan a ricibi un 
scholarship na Estados Unidos 


ARUBA Volleyball As- 
sociation ta sumamente 
contento di por informa 
cu e Atleta di Volleyball, 
Afraina Ammerlaan ta 
marca historia dor di bira 
e Prome Hungado di Vol- 
leyball di Aruba cu ta ricibi 
un Scholarship na USA pa 
continua no solamente cu 
su estudio, pero tambe pa 
sigi desaroya y profesion- 
alisa su mes den su deporte 
di volleyball. 

Afraina Ammerlaan, hunto 
cu su mayornan despues di 
un periodo largo y bastante 
dedica lo sali e siman aki 
pa Kansas City (USA) unda 
Afraina ta weita un di su 
soñonan wordo realisa, 
esta pa yega forma parti 
di un Team Internacional 
di Volleyball riba un nivel 
profesional. 

Den e mundo di volleyball 


aki na Aruba, Afraina Am- 
merlaan no ta un descono- 
ci. For di chiquito Afraina a 
resalta como un hoben cu 
ta gusta haci deporte. 

Den 5de Klas, Afraina a 
participa n’e Olimpiada 
Escolar unda su interés pa 
volleyball a nace. Afr aina a 
cuminsa train volleyball cu 
e Team di Gazelles Volley- 
ball Team y ultimo añanan 
el a hunga cu e Team di 
Damas di POVA. 

Como studiante Afraina a 
sigi participa na Campe- 
onatonan di Volleyball Es- 
colar y cu su Team Escolar 
St. Augustinus College nan 
a bira Campeon di Aruba 
na dos ocasión y a repre- 
senta Aruba n’e Weganan 
Interinsular tanto na Cu- 
racao y na Bonaire. 

Cu su team di Colegio San 
Nicolas tambe Afraina a 


titula Campeon di Aruba 
y nan a competi n’e We- 
ganan Interinsular na Bo- 
naire unda Aruba a logra e 
1° Lugar. 

P’e weganan aki Afraina 
Ammerlaan a sali e “Most 
Valuable Player”. Na aña 
2013 Afraina Ammerlaan 
tabata tin e honor di carga 
e Antorcha pa Olimpiada 
Escolar. 

Na aña 2012 Afraina Am- 
merlaan a forma parti di e 
selección nacional di vol- 
leyball di Aruba cu a com- 
peti n’e “CAZOVA World 
Championship Qualifica- 
tion Tournament” cu a 
tuma lugar na Jamaica. 
N’e Campeonato aki Aru- 
ba a clasifica p’e di “2nd 
Round NORCECA World 
Championship Qualifica- 
tion Toumament” y Afraina 
Ammerlaan a wordo honra 


cu e titulo di “Best Server”. 
Banda di e deporte di Vol- 
leyball di Sala, Afraina Am- 
merlaan a sobresali tambe 
den e deporte di Beach 
Volleyball tanto Nacional 
como Internacional. 

Na aña 2012 Afraina hunto 
cu su partner a bira Campe- 
on di e Torneo ABC di 
Beach Volleyball di Arkefly 
y na aña 2015 Afraina a 
representa Aruba na Ja- 
maica cu e Selección di 
Beach Volleyball di Aruba. 

Afraina Ammerlaan, un 
atleta cu a destaca den dife- 
rente disciplina di volley- 
ball, pero tambe den otro 
deportenan manera Beach 
Tennis unda na aña 2014 
Afraina a bira e ganador 
absoluto di e “Aruba Divi 
International Advanced 
Women Singles”. Otro de- 
portenan cu Afraina tambe 


a sobresali ta den natación 
y den atletismo. 

Y awor Afr aina Ammerlaan 
ta logra bira e Prome Atleta 
di Volleyball cu ta logra un 
Scholarship pa Volleyball. 

Mensahe di Afraina na tur 
hoben ta: “Si bo tin un meta 
ysi bo kier logra esaki, e por 
ta dificil, pero no imposibel 
. ..cuAmor, Dedicacion, Per- 
severanciay cu Dios semper 
padilanti bo ta alcansa bo 
soño... ” 

Directiva di AVA ta fe- 
licita e Atleta Afraina Am- 
merlaan, su mayornnan 
y henter famia cu e logro 
significante aki y ta desea 
e Atleta hopi éxito cu su 
estudio y su carera como 
Hungado Internacional di 
Volleyball. 

Afraina pabien y hopi éxito 




cor$tf diXofco 

Tel: 583-1400 Fait 583-1444 

RADIO Caliente 90.7 un biaha 
mas a organisa un evento impor- 
tante pa nos muchanan prome cu 
inicio di aña escolar nobo. 

E evento aki ta pa haci un mucha 
contento den e aña escolar nobo 
su dilanti. Ta trata aki di un inicia- 
tiva caminda ta trata na recauda 
mas tanto tas di scol posibel pa 
muchanan di menos recurso tog 
por tin un aña escolar productivo 
y contento nan dilanti. 

Minister Paul Croes y su ministerio 


tur aña ta duna un man y contribui 
pa haya comerciante y personanan 
den comunidad pa yuda yega n’e 
tasnan di scol aki. 

Minister Croes a duna di conoce 
cu e aña aki un biaha mas e ta 
sumamente contento como cu a 
logra entrega mas di 80 tas pa nos 
muchanan. 

Minister Croes ta sigur cu esaki ta 
yuda e muchanan aki y tambe nan 
famia kita un dolor di cabes for 
di nan y ta haci cu un mucha por 


cuminsa un aña escolar un biaha 
mas positivo. 

E iniciativa aki ta uno cu ta touch 
e mandatario na curason pa cual 
e ta sumamente contento di por 
contribui n’e bunita proyecto aki. 
E tasnan aki tur lo keda entrega 
na Fundacion Pa Nos Comunidad 
unda cu e tasnan lo wordo reparti 
n’e muchanan y famianan cu tin e 
necesidad p’esaki. 

FPNC ta un fundacion cu ta duna 


sosten n’esnan mas vulnerabel den 
nos comunidad. 

Gobierno di su parti ta aporta 
n’e fundacion aki por medio di 
subsidio anualmente p’e personal 
di e fundacion pa nan por brinda 
asistencia n’esnan cu mas mester 
di dje. 

Minister Paul Croes ta desea tur 
mucha un exitoso aña escolar cu 
nan tas nobo y ta spera di por a 
haci mas di 80 famia contento cu 
e bunita gesto aki. 

"Cosetha", un joya den Centro di Oranjestad 

Skirbi pa: Ruthy "Lady Ruth" Vrieswijk-Bergen 



LM 


LOKE nos sembra nos ta 
cosecha. Y “Poetry Night” 
ta sembrando simianan di 
amor pa literatura tur fin di 
luna na un lugar diferente. 
Mas y mas hende ta bin 
presencia e anochinan po- 
etico aki pa scucha ho- 
ben y grandi declama y/ 
of recita nan poemanan 
of nan poemanan prosa, 
storianan y of sintimento 
y pensamentonan a traves 
di palabranan bunita cu ta 
inspira e curason. 

Palabranan cu ta rima of 
no, palabranan simpel of 
sofistica. Palabranan cu 
ta haya bida ora su au- 
tor ta comparti’el e cu e 
publico presente. Mas y 
mas bishitantenan ta bin 
scucha e poetanan hoben 
y grandi aki, cu ta duna 
nan un satisfaccion ora nan 
duna nan presentacion cu 
dedicacion. Ta un anochi 
unico na unda poetanan, 
escritornan y artistanan ta 
topa otro. 

Lady Ruth ta purba di par- 
ticipa na cada un di e pre- 
sentacionnan aki, pasobra 
e ta stima y gusta skirbi 
poesia y recita esakinan pa 
inspira otro. 

Su prome poema el a skirbi 
cu su edad di 16 aña, su 


versonan simpel cu ta rima 
y despues sigui amplia su 
manera di expresa den 
palabranan bunita. 

Su cosecha te awor ta tres 
buki cu storianan cortico, 
pret y un tiki tribi y un buki 
di poema. 

Lady Ruth tabata e prome 
hende muher na Aruba cu 
a bin cu poemanan riba 
un disco compacto, un 
CD, graba den Watapana 
Recording Studio di Radio 
Kelkboom hopi aña pasa. 
Despues el a graba mas o 
menos 5 of ta 6 CD mas, 
cu mas poema cu musica 
den fondo di e. o. e gran 
guitarista clasico y di jazz 
Ivan Jansen y di e gran 
musico Tino Ruiz. 

Awor tin un lugar di arte 
cu ta yama “Cosecha” situa 
den centro di Oranjestad, 
net dilante Kerki Protes- 
tant. Un joya di edificio 
cu ta contene joyanan di 
arte, diferente sorto di arte 
traha na man pa nos artis- 
tanan dj’aki. Ki bunita arte! 

E dushi anochi di poema 
conoci pa “Poetry Night” di 
e luna di juli a tuma lugar 
na e lugar bunita aki “Co- 
secha”, cu e stoelnan poni 
pafo bau di un shelo yen di 
strea, y e poetanan a subi 


e trapi pa na di dos piso 
para riba balcon, recita y 
of declama nan poemanan. 
E gran artista Beach Lama 
a fungi como e maestro di 
ceremonia, kende a guia 
e programa y yama e po- 
etanan padilanti, na un 
manera unico atrobe. 
Tabatin dos guitarista cu 
a duna nan bunita pre- 
sentacion y un grupo di 
poetanan cu a comparti di 
nan pasion y amor den nan 
letranan poetico profundo. 

Ultimo temponan aki, Lady 
Ruth ta presenta para bou 
di un di su “paraplunan” 
colorido cu toke artistico 
pa acentua su arte di pal- 
abra, para bou di un para- 
plu como simbolo di ben- 
dicion cu ta bini di ariba, 
pero cu nos no mester ta 
golos tur ora pa nos so, 
pero pa corda comparti cu 
otro. 

Contento di por a topa 
atrobe cu Maria Silva, e 
curason di “Poetry Night”, 
nochinan di poesia cu a 
cuminsa hopi aña pasa na 
Cuba’s Cookin den Seaport 
Market Place y cu a sigui 
crece y crece y cu ta tu- 
mando lugar awor na Fort 
Zoutman, of Macamba’s 
Tuintje, na “Cosecha” y 
fin di luna di augustus na 


Rancho. E fecha ta e ultimo 
diaranson di luna y tur bi- 
aha nan ta anuncia esaki 
trempan pa recorda nos 
poeta y artistanan, pasobra 
awor e anochinan di po- 
ema ta cuminsa mas trem- 
pan. Antes ta 9’or, awor ta 
8’or y porta ta habri 7’or. 

Y ta nos tur ta keda pendi- 
ente di e lugar cu ta varia. 
E “Poetry Night” na “Beam” 
tambe tabata un exito ro- 
tundo! Tur lugar tin su 
“charme”, tur lugar tin su 
“calor” y tur lugar tin su 
“ambiente dushi”. Ah si.. .e 
idioma tambe ta varia. 

Tin poeta ta expresa na 
Ingles of Hulandes, na 
Spaño of na nos dushi idi- 
oma Papiamento. 

Ta keda na cada ken den 
cua idioma e kier expresa 
su mes. Cu un danki grandi 
na Vibration PR y Unoca e. 
o. cu ta haci e anochinan 
poetico aki posibel. 

Cu “Art Fair” dilanti porta 
tambe pa luna di septem- 
ber, arte aki na Aruba ta 
sigui crece y briya! Corda 
bishita nos museonan y 
admira tambe asina mas 
arte of historia. 

Apoya nos muchanan y 
hobennan cu tin smaak y 
talento pa eherce arte, sea 
ta pinta, canta, baila of 


recita of declama poema. 

Mayoria di nos sa, cu aki 
na Aruba, bo no tin entrada 
grandi como un artista, 
nos isla ta chikito y no ta 
tur hende kier cumpra un 
cuadra di bo, pa con bunita 
cu e cuadra por ta, artis- 
tanan tin un of otro trabao 
y banda di nan trabaonan 
ta artista. 

Ta algun di nos musiconan 
profesional cu ta duna les 
full-time tin un bon en- 
trada. 

Corda cu no ta cobra pa 
drenta y of participa na e 
anochinan di poesia fin di 
luna, tur hende ta bon bini. 
Sea bo cosecha ta hopi pa- 
senshi, of un hardin yen di 
mata di fruta y berdura, sea 
bo cosecha ta algo material 
of spiritual, sea bo cosecha 
ta visibel of no visibel, abo 
conoce bo mes pa sa con 
bo ta hiba bo bida pa laga 
cos bon atras pa nos gen- 
eracionnan cu ta lantando. 

No cansa di siña nan di bisa 
bon dia of danki. No cansa 
pa ta un bon ehempel y 
bon lider, un bon “role 
model” pa nan...nan tin 
mester di dj’e. Asina nan 
cosecha tambe por sigui 
florece y crese.. .den ta un 
bon hende! 

Judoka Jayme Mata ta I 

den Weganan Olii 

ogra yega e round di 16 
mpico di Rio 2016 


Pero na final a keda elimina 



UN prestacion satisfactorio ta loke nos por bisa di e judoka 
Jayme Mata, kende a logra yega e round di 16 den e We- 
ganan Olimpico di Rio 2016. 

Dialuna mainta, siman pasa e Weganan Olimpico 
di Rio de Janeiro, Brasil a inicia p’e delegacion 
di Aruba unda e prome atleta, esta e judoka 
Jayme Mata a mira accion. 

Jayme Mata su combate tabata den e categoria 
di 66kg y pa 10.49 ora di Brasil el a bringa su 
combate den e prome rond contra di Joe Mahit 
kende ta di isla Pacifico, Vanuatu. Un contrin- 
cante desconoci cu masha tiki informacion riba 
dje. 

Pa loke su combate contra di Mahit, Jayme 
Mata tabata determina unda el a sali prome 
cu cuatela studiando Mahit su move- 
cionnan, pero segun e combate ta avansa 
Jayme haya mas confiansa den su mes y 
ta domina su contrincante por completo. 
Dado momento den un movecion explosivo 
Jayme Mata ta logra un Ippon cual t’e puntuacion 
mas halto den judo y aki e pelea ta termina mesora 
100 - 0 na su fabor. 


Den e round di 16, Jayme Mata ta topa Sobirov di 
Uzbeskistan, kende ta un tremendo pleador di nivel 
mundial. Mester bisa cu Sobirov a sa na sorprende Jayme 
tempran unda e ta gana Jayme apenas e combate a 
inicia. Jayme no a spera e sorpresa ey unda Sobirov a 
gare den un choke y mester a tap. 

Mester bisa cu apesar a bin di un lesion grave na su 
kruisband, Jayme Mata a demostra un progreso 
enorme, un atleta cu a keda persevera y kere den 
su mes pa el a yega na clasifica p’e Weganan di 
Rio 2016. 

E ta mucho mas madura y pasa un temporada 
di clasificacion di casi dos aña prome cu el a 
yega Rio. 


Un pabien sigur n’e atleta Jayme Mata y su 
coach Fiderd Vis como tambe n’e Federa- 
cion di Judo y COA. 


Jayme Mata ya tabatin su experiencia Olimpico 
unda 4 aña pasa el a competi den e Weganan 
Olimpico di Londres, e tempo ey Jayme a cay 
venci den e prome rond contra Uruita di Spaña 
kende na Rio a bay afo den e prome rond. 

Dienst Huur- en Consumentenzaken ta informa: 

Tips ora di 
book biahe 

(Parti 2) 


AKI ta sigui mas informa- 
cion rib’e ley di acuerdo 
di biahe cual ta trata sola- 
mente ora e consumido 
paga pa un pakete di biahe 
cu ta inclui un anochi of 
por lo menos 24 ora y es- 
tadia, transporte of un 
otro sorto servicio turistico 
significante p’e biahe. 

E ley ta bisa cu si acaso e 
biahe no sosode conforme 
expectativanan cu e biahe- 
ro por a spera a base di e e 
contenido di e acuerdo y su 
condicionnan, e agencia ta 
obliga pa indemnisa daño 
a no ser cu e agencia no ta 
causante di e falta sino e 
biahero mes, un tercero of 
un forsa mayor. 

E agencia di biahe ta segun 
e circunstancianan obliga 
pa duna e biahero ayudo 
y asistencia si e biahe no 
sosode segun expectativa- 
nanan cu por a wordo crea 
segun e acuerdo. 

Si e fayo ta ocasiona p’e 
biahero, e agencia ta obliga 
pa duna ayudo of asisten- 
cia te asina leu cu esaki ta 
rasonabel. E gastonan den 
e caso aki ta core pa cuenta 
di e biahero. 

Un otro articulo di e ley ta 
trata cu e agencia di biahe 
por dicidi pa te 20 dia 
prome cu inicio di e biahe 
hisa e prijs di e pakete pa 
motivo di aumento den 
gastonan di transportacion 
inclusive gasto di gasolin. 


impuesto of cambio di 
balor di moneda. 

E agencia mester duna 
cuenta di e calculacion di 
e aumento aki. 

E biahero tin derecho pa 
nenga e aumento aki. Si 
e biahero nenga di acepta 
e aumento, e agencia por 
kibra e acuerdo di biahe. E 
ora e biahero tin derecho 
riba su placa completo of 
parcialmente dependiendo 
si el a cuminsa disfruta di e 
biahe caba. 

Despues cu e biahero a 
cera un acuerdo di viahe 
cu un agencia, e por otorga 
su derechonan na un ter- 
cero tanten cu e tercero 
ta cumpli cu tur e rekisi- 
tonan di biahe y basta cu 
esaki keda haci un tempo 
rasonablemente prome cu 
e biahe tuma luga. 

Un termino di por lo menos 
7 dia prome cu inicio ta ser 
considera rasonabel. 

Traspaso di derecho ta 
pasa solamente por escrito 
por medio di un notifica- 
cion pa e agencia di biahe 
dor di e ex biahero cu ta 
pasa su derecho over pa e 
tercero. 

E ex biahero y e tercero ta 
responsabel pa gastonan di 
e biahe y tambe e traspaso. 

Ora ta trata biahe e con- 
sumido na Aruba por scoge 
pa crea su biahe den dife- 
rente manera, manera p. 



e. directamente via e aero- 
linea riba Internet of via e 
agencia di biahe. 

Aunke e ley di acuerdo di 
biahe ta trata apenas un 
pakete di biahe, esaki no 
kiermen cu e consumido 
no tin proteccion ora e mes 
ta haci su reservacion di- 
rectamente na e aerolinea 
of ta reserva hotel riba 
Internet. Cu otro palabra, 
ora e consumido mes arma 
su pakete di biahe. 

Esaki kiermen cu pa cada 
parti di e biahe cu e con- 
sumido paga of reserva 
separa, otro ley ta conta y 
pues ta ricibi un otro sorto 
di proteccion. 

Na Aruba no tin un ley 
apart cu ta regla derecho 
di pasahero den aviacion, 
manera ta e caso na Hu- 
landa via ordenansa di 
derecho di consumido 
(EG) nr 261/2004. 

Pues e reglanan general di 
acuerdonan lo ta valido, 


pero prome cu esaki lo 
conta kico ta regla den e 
acuerdo di biahe y tambe e 
condicion nan general, te- 
niendo na cuenta cu esaki 
no mag di ta irasonable- 
mente pisa p’e pasahero 
(art. 6:231-247 BWA). 
Ora un buelo wordo can- 
cela, den principio tin un 
falta den cumplimento di 
e acuerdo (incumplimento 
di contract; art. 6:74 BWA) 
y como cu cancelacion ta 
encera cu e acuerdo ta per- 
manentemente imposibel, 
notificacion di incumpli- 
mento ta necesario. 

Pasahero lo tin derecho 
riba su placa bek dor di ter- 
minacion di e acuerdo (art. 
6:265 BWA) y indemni- 
sacion di daño pa otro gas- 
tonan haci directamente 
relata y a consecuencia di 
e cancelacion di vuelo (art: 
277 BWA). 

Un excepcion riba esaki ta 
si e cancelacion di buelo ta 
a consecuencia di circunstan- 


cianan extraordinario cu no 
por atribui na e aerolinea, p. 
e. welga of clima extremo. 
Den e caso aki e aerolinea 
mester indemnisa solamente 
e beneficio cu el a gana y cu 
e no lo a gana si e buelo lo 
a sigui manera acorda (en- 
rikecimento inhusto art 6:78 
combina cu 6:212 BWA). 

Aki bao ta sigui un sumario 
di traduccion di terminonan 
huridico of palabranan Hu- 
landes na Papiamento uza 
den e articulo aki. 

Na e articulo aki bo no por 
adkiri derecho, pero pa mas 
informacion riba leynan cu ta 
trata derecho di consumido, 
haci un keho of registra un 
abuso contra consumido 
yama of pasa personalmente 
na Dienst Huur- & Consu- 
mentenzaken na Wayaca 
33, tel. 5829914, bishita nos 
website: www.dhc.aw. “like” 
nos of conta un anecdota 
riba Facebook. sigui nos 
via twitter of e-mail nos na 


info(5)dhc.aw . 


Nederlands 

Papiamento 

Reiziger 

Biahero 

Ontbinding 

Terminacion 

Vliegreisovereenkomst 

Acuerdo di viahe 

Algemene voorwaarden 

Condicionnan general 

Verordening 

Ordenansa 

Europees consumentenrecht 

Ley di derecho di consumido 

Onredelijk bezwarend 

Irasonabelmente oneros ;irasonabelmente 
pisa; irasonabelmente dificil 

Schadevergoeding 

Daño y perhuicio;indemnisacion di daño; 
compensacion 

Ingebrekestelling 

Wanprestatie 

Notificacion di incumplimento 

Incumplimento di contract 

Onrechtvaardige verrijking 

Enrikecimento inhusto 

Blijvend onmogelijk 

Permanentemente imposibel 

Xpresa bo mes 

Hugo J. Kock a retira for di OPPA 


KERIDO miembronan di O.P.P.A, 

Cu dolor na mi curazon mi ta pone bo na altura di mi salida di O.P.P.A. 
Mi tabata miembro di O.P.P.A desde 4 di januari 1997 y a fungi plm. 
8 Aña como miembro di directiva. 

Nos directiva a percura pa O.P.P.A a progresa positivamente y a bira 
un organision grandi y reconoci. 

En breve mi ta referi n’e carta adhunto. 

ONTSLAG BRIEF 

Aan: Het bestuur van de Organisacion di 
Pensionado Publico Arubano, OPPA. 

Sabana Blanco 68-A. ALHIER. 

Savaneta, Aruba, 17 mei 2016. 

ONDERWERP: Opzegging als lid van de OPPA. 

Geacht bestuur van de OPPA., 

Hierbij zeg ik conform het bepaalde in artikel 6 van de Statuten van 
de OPPA mijn lidmaatschap van de Vereniging, kortheidshalve aange- 
duid als “OPPA” op, met een opzeggings-termijn van tenminste twee 
kalender maanden. 

De redenen hiertoe zijn o.a.: 

a. Het bestuur van de OPPA neemt in strijd met het bepaalde 
in artikel 9 van de Statuten een besluit vooraf en komt 
achteraf met het voorstel bij de Algemene Ledenvergadering 
voor goedkeuring. Dit blijkt o.a. bij het verlenen van 
“donaties” aan een bepaalde organisatie of stichting waar 
mogelijk ook enkele leden van de OPPA zijn opgenomen, 
terwijl artikel 13 van de Statuten limitatief de 
geldmiddelen van de vereniging OPPA opsomt. 

Dit is in flagrante strijd met Artikel 2 van de OPPA. Immers 
de OPPA stelt zich ten doel om “de belangen en al het 
geen daarmee samenhangt te behartigen”. 

Dit zijn de belangen van de leden. 

b. Artikel 12, lid 4 van de Statuten zegt uitdrukkelijk dat e.e.a. 
“tot het doel van de vereniging kunnen leiden”. 

c. Sinds jaren hebben de verschillende besturen besloten 
dat de geldmiddelen aangewend zullen worden voor het 
verlenen van rechtskundige bijstand aan haar leden en het 
bewerkstelligen van een eigen gebouw. 

d. Thans wordt aan de leden van de commissies 

(en bestuursleden?), bestaande uit vrijwilligers, die z.g. 


“vrijwilligers werk verrichten c.q. uitoefenen” een 
geldelijke vergoeding toegekend 

door het bestuur (lees de penningmeester) van de OPPA. 
Vrijwilligers doen per definitie vrijwilligers werk, 
dus zonder enige vergoeding voor hun werk, doch deze 
vrijwilligers in de commissies van de OPPA ontvangen 
naar verluidt (hetgeen door het bestuur niet is ontkent) 

Afls. 100,00 p/m ter dekking van o.a. het gebruik 
van eigen transportmiddel en mogelijke werkzaamheden 
voor de OPPA. Dit houdt in dat elk commissie lid de 
contributie per maand van 10 (zegge tien) leden van de OPPA 
ontvangt. Reken uit hoeveel dit per maand kost per “vrijwillige” 
commissie lid!!!!! 

Materialistischer kan dit niet zijn en het woord, c.q. 
status van een “vrijwilliger” absoluut 
onwaardig. Iemand noemde dit soort vrijwilligers in het 
verleden geldwolven. Ik zeg, zij hebben geen liefde voor 
hun werk of medemens. Hun eigen belang heeft de voorkeur. 

Op zeker moment heeft het bestuur in het verleden besloten 
om eenmaal per jaar de bestuursleden een diner aan te 
bieden als dank voor hun inzet voor de OPPA-leden. 
Uiteindelijk hebben de bestuursleden hiermee alsnog 
ingestemd al ging dit niet van harte. 

e. Conform Artikel 18, lid 3 van de Statuten wordt pas bij de 
ontbinding van de vereniging door de Algemene Vergadering 
het besluit genomen wat met de bezittingen van de 
vereniging zal geschieden, e.e.a. met in achtneming van 
het bepaalde in artikel 1689 van het Burgerlijk 

Wetboek van Aruba. 

f. Conform Artikel 11 is de penningmeester belast met het beheer 
van de financien en is te allen tijde verantwoording voor 

dit beheer verschuldigd aan, enz. enz. 

Genoemde opgesomde handelingen houden niet alleen een 
“abus de pouvoir” in maar ook een ”detournement de 
pouvoir”en zijn bovendien in strijd met de Statuten van de OPPA. 
De StichtingAlgemene Pensioenfonds vanAruba (APFA) zal 
door mij schriftelijk in kennis worden gesteld om te zijner tijd 
mijn contributie, met in achtneming van Artikel 6, lid b. van de 
Statuten aan de OPPA, stop te zetten. 

Hetwelk doende enz., 
Hugo J. KOCK 
I.D.#: A03719 
(Deze ID Card zal worden ingeleverd 
bij het intreden van mijn ontslag). 

La Cabana Beach Resort & Casino a tene un lunch di aprecio 


Na honor di ganadornan di e di dos kwartal: 
Minerva Hayes y Abelardo Restrepo, Housekeeping, 
y Vicente Guerrero Food & Beverage 



ASOCIADONAN di La Cabana 
Beach Resort & Casino a disfruta di 
un lunch comunitario, mientras cu 
nan a reconoce nan coleganan cu a 
sobresali durante e di dos kwartal 
di 2016. 

E evento a honra tres top asociado 
den particular, Minerva Hayes 
di Housekeeing Department pa 
april, Vicente Guerrero, di e Food 
& Beverage Department pa mei 
y Abelardo Restrepo, tambe di 
Housekeeping Department, pa 
juni. 


Gerencia tambe a aplaudi Thomas 
Nalumen, Recreations y Lilliana 
Fingal, Food & Beverage, pa nan 
esfuersonan excepcional durante e 
luna di april, Johan de Cuba, Engi- 
neering,yAltagracia (Nelly) Brito, 
Recreations, pa mei, y Francisca 
Ferreira, Kitchen, pa juni. 

E lunch di aprecio tambe a recon- 
oce e logronan di resort supervi- 
sors Damian Tromp, Recreations, 
y Manuel Castro, Kitchen, y e 
duna e top honornan na Martha 
Acevedo, Housekeeping, kende a 


wordo nombra como Supervisor di 
e di Dos Kwartal di 2016. 

Manera t’e custumber na lunch- 
nan di aprecio, e nominadonan 
p’e ekipo di e di dos kwartal di 
2016 a wordo anuncia, y e ekipo 
di Engineering y ekipo di Kitchen 
tabata nomina p’e reconocemento 
maximo, cual a bay n’e ekipo di 
Kitchen. 

E resort tambe a elogia emplead- 
onan di termino largo pa nan 
dedicacion y compromiso, celeb- 


rando e di 5 aniversario di Dennis 
Cherry, Housekeeping, Martha 
Nuboer y Manuel Castro, ambos 
di e Kitchen; e di 10 aniversario 
di Gerente General Joe Najjar y e 
di 15 aniversario di Ena Vrolijk, 
ambos di e Executive Offices; e di 
20 aniversario di Yseline Lynch, di 
Front Office y e di 25 aniversario di 
Yvonne Duncan, Housekeeping, y 
Mauro Yanes, Accounting. 

Aki por mira algun momento di un 
lunch y ceremonia di premiacion 
memorable. 

Diadomingo awo na Moomba Beach 

Cool FM 98.9 "Aruba 
Summer Splash" 




TEMPORADA di zomer vakantie ta cabando 
y Cool FM 98.9 no por laga e temporada cera 
sin e Beach Party di aña cu un “massive” line 
up. 

E aña aki, Cool FM 98.9 “Aruba Summer 
Splash” Beach Party lo ta na Moomba Beach 
dia 14 di augustus 2016. Ya for di 12’or di mer- 
dia e actividad ta cuminsa te cu 9’or di anochi. 

Top Rankin, DJ Bu, DJ 101, Marc Era, Dizzy, 
Stephanie Gravenhorst, Big Rig, Renzo M, 
Jeon, Rocco, Kawura, Janiro Eisden, Honey- 
pot, Mystical Connection y mucho mas banda 
y artista local y internacional lo subi e stage 
grandi di Elite Productions. 

Durante dia lo tin weganan di awa y e famoso 
“Foam Machine”, lo rifa premionan e bar ta 
bon sorti cu “special deals” en fin bo no por 
perde e Cool FM 98.9 Summer Splash Beach 
Party aki. Pa mas informacion bishita e Face- 
book di Cool FM 98.9. 

Corda ta trempan pa wak e presentacion di 
tur artista dia 14 di augustus na Cool FM 98.9 
“Summer Splash” na Moomba Beach. 


Zocfliac a 
entrega clieclc 
di 25 mil florin 
gana den fin 
di siman 


DIASABRA 6 di augustus, suerta a bati na porta di 
Dina W. ora el a pasa cu su casa cumpra e numbernan 
di Zodiac, esta 1386 cu signo Aquario, na Mama Trida 
Lottery. 

Ela inverti 1 florin den e numbernan y a gana 25.000 
florin. Hopi pabien ta bay pa Dina! 



PROMEB IAH 


m 

Cu aporte < 

A orgcmisa varios camp pa mud 

Ultimo oportun 






Wyll 




NOS ta drentando e ultimo si- 
man di vakantie escolar y UN- 
OCA, e fundacion cu ta stim- 
ula arte y cultura na Aruba, ta 
manda invitacion na tur mayor 
pa inscribi mucha y hoben di 6 
pa 17 aña den e Summer Camp 
Orguyo Crioyo, un programa 
educativo conectando hoben 
den arte y cultura. 

E ta un camp di musica, baile, y 
teatro, cu lo stimula creatividad 
den nos hobennan. Por registra 
dor di manda un e-mail na 
cc@mobiscommunitv.org of 

yama 5659600. 

E camp lo tuma lugar di 8 pa 
12 di augustus di 9:00am pa 
5:00pm na Centro di Bario 
Brazil y Centro di Bario Ayo y 
ta wordo organisa pa Chispa 
Creativo, un iniciativa di 
Stichting Mobis y haci posi- 
bel cu subsidio di UNOCA. 


Esaki ta un 3 di camp vaca- 
cional pa mucha cu enfasis 
riba plataforma cultural y 
artistico cu ta wordo subsidia 
pa UNOCA den e temporada 
di vakantie. Dor di aporta na 
iniciativanan asina ta expone 
muchanan y hoben na dife- 
rente formanan di expresion 
y ta haci arte y cultura di 
Aruba acesibel n’e grupo mas 
hoben di nos sociedad. 
Trahando, colaborando y 
siñando di artistanan y do- 
centenan, nos hobennan ta 
wordo inspira y ta cultiva den 
nan e amor y balor di arte y 
cultura en general. 

Otro di e campnan subsidia 
pa UNOCA ta e Beam Sum- 
mer Camp, un proyecto pa 
muchanan di 6 pa 11 aña 
cu a tuma luga di 25 pa 29 
di juni cu colaboracion di 

di UNOCA 

ba cu enfasis riba arte y cultura 

idad pa inscribi 




. 

I " 

artistanan local manera Jess 
Wolf, Romelinda Maldona- 
do, Beach De Lamere, Noemi 
Geerman, Velvet Zoe Ramos. 
Nan ta preparando pa un 
bunita exposicion dia 5 di au- 
gustus pa 6:30pm na Beam. 
Henter comunidad ta invita 
pa bin apoya nos muchanan. 
Nan a disfruta, nan imagina- 
cion a wordo inspira y awor 
nan kier comparti cu henter 
Aruba kico nan a siña y crea 
durante e proyecto. 

Tin hopi beneficio ora ta 
expone muchanan na arte y 
otro formanan artistico. 
Desaroyo di “Motor Skills” 
cu ta wordo practica den e 
proceso di crea arte, manera 
corta, pinta cu un crayon of 
verf cu kwashi ta movecion 
esencial cu ta lenguahe. 

Ora un mucha ta crea arte of 


ta papia di dj’e, e tin oportun- 
idadnan pa siña palabranan 
nobo, colornan, formanan y 
accionnan. 

Segun e studio di “Ameri- 
cans for the Arts” na Merca, 
educacion artistico ta reforsa 
nos abilidadnan pa resolve 
problemanan y pensa critico. 
E experiencia di haci decisi- 
onnan den e proceso di crea 
arte ta extende na otro parti 
di bida. 

Si muchanan ta explora, 
pensa, experimenta y purba 
ideanan nobo, nan creativi- 
dad tin e oportunidad di 
florece. 

Pa mas informacion di 
proyectonan cultural por 
bishita UNOCA ARUBA riba 
Facebook of @unoca riba 
Instagram. 

Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Gradicimento / Invitacion 

Na nomber di famia, nos kier a manda palabranan di gradici- 
mento di curason pa tur esnan cu a compaña nos durante e 
entiero di nos difunto stima: 




Sra. viuda Casilda 
Maria Tromp-Dirks 

Danki na un y tur cu a manda mensahe, jamadanan di telefon y 
na Aurora Funeral Home pa nan excelente trabow. 

Alavez nos ta invita pa 3 Santo Sacrificio di Misa : 

Diamars 9 di augustus 2016 pa 7'or di anochi na Misa Imacu- 
lada Concepcion Sta Cruz 

Diahuebs 11 di augustus 2016 pa 7'or na Misa Imaculada 
Concepcion na Sta Cruz 

Diasabra 13 di augustus 2016 pa 7'or na Misa Fatima na Dakota 
Boso presencia lo ta altamente aprecia. 


'puetmat 

Cumana #44 ^ Tel: 586-4444 / 733-2906 

E: royalfuneralhome@hotmaiLcom / 593-0857 / 731-5847 


.^ Aurorau 

ç*futteral ^Seme 2 


"De HEER is mijn herder, 
het ontbreekt mij aan niets. 

Geluk en genade volgen mij 
alle dagen van mijn leven, 
ik keer terug in het huis van de HEER 
tot in lengte van dagen" 

Psalm 23 

Met verdriet in ons hart, maar in dankbare herinnering, 
geven wij kennis van het overlijden van: 



mr. dr. Antonito Gordiano Croes 

beter bekend als"Mito" 

*10 mei 1946 -107 augustus 2016 

Gelegenheid tot het nemen van afscheid zal nader bekend 
gemaakt worden. 


Ttya 

putt&uzl (pnenutáofuf, 

Cumana #44 ^ Tel: 586-4444 / 733-2906 

E: royalfuneralhome@hotmaiLcom / 593-0857 / 731-5847 

"Celebracion di bida cu igualdad pa tur"...Su mision di bida cu 
awor e ta encarga na nos. 

Cu profundo tristesa, pero agradecido pa tur loke e la nifica pa 
nos ta anuncia cu a bay den un sosiego eterno: 


Gerardus Bernulphus 
Adrianus Heemskerk 

mihor conosi como "Gerard", propietario di Jimmy's Place 
Hulanda, 03 September 1950 - Aruba, 5 Augustus, 2016 

Na nomber di: 

Su compañero di bida y esposo - Maikel Marlon Kelly 

Su rumanan (na hulanda): 

Jan & Annie Heemskerk y famia 
Rien & Ingrid Heemskerk 
Nel & Harry Vasterd y famia 
Ton & Cocky Heemskerk y famia 
Cock & Nadine Heemskerk y famia 

Suegro/a: Mario & Aura Kelly 

Cuñanan:Tony & Grace Carolina y famia 
Michael & Glenda Tromp y famia 
Mirtha Kelly y famia 

Tanta y Omonan, Primo y Primanan, Subrino y Subrinanan, Sobre 
Subrinonan, Su Iha, y demas famia: 

Heemskerk, Vasterd, Kelly, Carolina,Tromp, Paskel, Diaz Colombo, 
Rasmijn, Rivero, Boekhoudt, Feliciana, De Mey, Fernandez. 

Tur amiga y amigonan di cas, bisiñanan, conocirnan, coleganan 
di PAAZ, empleadonan y clientenan di Jimmy's Place, 
compañeronan di e causa LGBTI na tanto Aruba, Islanan 
Hulandes y Hulanda, amistadnan mas yega na Hulanda. 

Ta invita pa su despedida y cremacion cu lo tuma lugar ariba 
Diaranzon, Augustus 10, 2016 di 2:00 - 4:00 p.m. na Royal 
Funeral Home & Crematory, Cumana 44, Aruba. 

Lo brinda e oportunidad pa condolencia ariba Diamars, Augus- 
tus 9, 2016 na Royal Funeral Home & Crematory di 7:00 - 9:00 
p.m. 

Cumpliendo cu e espiritu di celebracion di bida y diversidad ta e 
deseo di Gerard pa tur cu acudi na su despedida y cremacion pa 
bin bisti cu colornan alegre. 

En vez di manda krans of flor, durante e acto di despedidad y 
cremacion lo ta bay tin un caha disponibel caminda lo por hasi 
un donacion destina pa Fundacion ALFA apoyando e causa cu ta 
promove igualdad na Aruba cu ta e legado di Gerard. 

Despues di e acto di despedida y cremacion y na honor di Gerard 
tur ta invita pa un ceremonia di celebracion di bida y diversidad 
na Jimmy's Place. 

"Maakt geen zorgen...komt wel goed"- Gerard Heemskerk 

Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Señor ta mi wardador, mi'n tin falta di nada, 
den cunucu di yerba E ta pone mi sosega. 

E ta hibami na awa trankil, pa mi bolbe hanja forza. 
Salmo 23.1 

Cu un profundo dolor den nos curazon, 
pero conforme cu Boluntad di Dios, 
nos ta anuncia cu a bai laga nos pa bai den brasa di Señor. 



Candelaria Maria Romero 

Mihor conoci como Cande 
*04-12-1955 - +06-08-2016 


Na nomber di su: 
Compañero di bida: 

Nelson Kelly 

Yiunan: 

Raymond y Maybelline Kock 
Georgino (Gino) y Vicky Kock 

Elson Kelly 

Nair Kelly y Zamira Mathilda 

Manera yiu: 

Elison Mercera 

Nietonan: 

Carolina, Ariana, Jayvick, 

Gysebelle, Brishelinca 

Rumannan: 

Pablo y Jouraine Romero 

Benito y Celia Romero 

Rosa Romero 

Jeff Romeroy 

Vivian Correa de Andrade 
Christiaan Romero y Ailene Kelly 

Sobrinoy sobrina: 

Osayara, Maika, Jurgen, Darrel, 
Esmeralda, Ronald, Ronaliesa, 
Shadee, Kristin y Crister. 

Swa y cuñanan: 

Maria y Edwin Geerman y famia 
Hildwardoy Veronica Kellyyfamia 
Vilma yQuerinoTrompyfamia 
Ludmilda Kelly 

Suegra: 

Sra Emilia Tromp vda di Kelly 

Iha: 

RonaliesaThiel Maduro 

Amiga di cas: 

Carmensita Cornelio 


Tanta y omo, primo y prima, sobrino y sobrina di su compan- 
jero di bida cu e la stima mescos cu ta di dje, bisinjanan, amigo 
y amiga, conocirnan, e grupo di bingo di tur diadomingo 

Demas famia: Romero, Kelly, Kock, Granadillo, Maduro, Marval, 
Cuello, Koeiman,Tromp, Koolman, Lacle, Coffie, Molina, Gomes, 
Dirks, Orman, Fuentes,Thiel, Bikker, Odor, Kamperveen, 
Geerman, Hidalgo, Giel, Gomez, Paesch, Mathilda, Saladin, 
Cornelio, Mercera y demas famia cu ta den exterior. 

Acto di entiero ta tuma lugar diaranson 10 di augustus 2016 na 
Aurora Funeral Home di 9'or pa 11 'or di mainta despues lo sali 
pa Santana catolico na Noord. 

Adres pa condolencia: Aurora Funeral Home, diamars 9 di 
augustus 2016 di 7'or pa 9'or di anochi. 

Nos ta pidi nos disculpa si den nos dolor por a lubida un of otro 
famia of conocir. 

Sa cu boso tur lo tin un lugar special den nos curazon. 



Cumana 76 
Oranjestad,Aruba 
Tel: 588-6699 
Fax: 588-6698 
Cel : 593-0857/560-1403 


Jesus a bisa: "Ami ta e resurekshon i e bida; esun cu ta kere den 
Mi lo biba, maske e muri, i tur esnan cu ta biba i ta kere den Mi 
lo no muri nunca" 

Cu inmenso dolor na nos curazon,pero conforme cu boluntad 
di Dios, nos ta anuncia fayecimento di: 



Delia Marieta Ras 

Cariñosamente yama: "Mami, Mama" 
*20-09-1959 ±06-08-2016 

Acto di Entiero lo wordo anuncia despues. 


Cumana 76 
Oranj estad, A ruba 
Tel: 588-6699 
Fax: 588-6698 
Cel : 593-0857/560-1403 





ç^funeral C fzme 


"Dios ta amor... y amor ta Dios, 
maske mi no ta na e mundo aki, tur dia lo mi ta banda 
di boso Curazon, mi por stens di loke Señor ta hasi" 
Salmo: 33 

Cu hopi tristesa pero conforme cu boluntad di Dios nos ta 
anuncia cu a bay laga nos den brasa di Señor: 



Luis Eduardo Vargas Reyes 

Mihor conoci como"Maracucho" 

*15-02-1959-401-08-2016 

Yiunan: EdgarVargas 

Luis Vargas 
Miguel Vargas 

Nieto(a)nan : Abrahan Vargas 

Aaron Vargas 
Maite Vargas 

Ruman : Niria, Carlos, Ernesto, Hender, 

Neida, tNancy, tEdgar, 

Enrique y Edy 

Ex Casa : Piedad del Carmen Lastra 

Sobrino(a)nan, Swa y cuñanan. 

Primo(a)nan, amigo y conocirnan, bisiñanan 

Demasfamia: VargasyReyes 

Ta invita pa acto di entiero cu lo tuma lugar diamars 9 di 
augustus 2016 na Misa Imaculada Concepcion na Sta Cruz di 
2'or pa 4'or di atardi. Despues lo sali pa Santana Catolico na Sta 
Cruz. 

Condolencia lo tuma lugar dialuna 8 di augustus 2016 na 
Aurora Funeral Home di 7'or pa 9'or di anochi. 

Nos disculpa si den nos tristesa nos por a lubida cualkier 
persona. 


Servicio pa 
Comunidad 


ÁV\j iMainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas. 584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Noord N.V. 

Pariba di Brug: 

San Nicolas N.V. 


Dokter na Warda 


Pabou di Brug: 

Huisartsenpost Hospital 

Pariba di Brug: 

Centro Medico San Nicolas 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 


Fundacion Pa Nos Muchanan.. 583-4247 


Cas Editorial 


* 

The Media Group 

Margrietstraat #3 
Oranjestac/, Aruba 
Tel: 583-1400 Fax: 583-1444 


Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Tenista Patrick Sydow lo hunga 
torneo internacional di ITF Junior 
Cup na Monterrey, Mexico 


Cumana 76 
Oranjestad,Aruba 
Tel: 588-6699 
oQ Fax: 588-6698 

. Cel: 593-0857 / 560-1403 


Jehová es mi pastor; nada me faltará. 

En lugares de delicados pastos me hará descansar; junto a 
aguas de reposo me pastoreará. Confortará mi alma; me guiará 
por sendas de justicia por amor de su nombre. Aunque ande en 
valle de sombra de muerte,no temeré mal alguno, porque tu 
estarás conmigo; tu vara y tu cayado me infundirán aliento. 

Cu inmenso dolor den nos curason nos ta participa fayeci- 
mento di nos mama, abuela, ruman, tanta y amiga 




Constantina Reynaga Soto 



Mihorconoci como'Tina' 

Na nomberdi su: 

Casa: 

tFelix Aguilar 

Yiunan: 

MaritzayManuel 
Washington y Jade 

Nietanan stima: 

Angiey Christian 

Su rumannan: 

Rosita y tJose 

WashingtonyAlicia 

JorgeyCharo(Peru) 

Ruth y Pepe 

Juana y Willy 

Luchoy Elena (Italia) 
Charoyyiunan (Italia) 


Sobrinonan: Jhonny, Gerson, Giomar, Miguel Pebe, Percy y 
Sughey, Liz y Jehu, Angel Samuel y Miriam, Pamela, Erick, 
Roberto y Alvaro (Peru) 

Su amiganan hopi stima: Omaira y Nancy y su amiga y 
coleganan di Renaissance 
Su rumannan den Cristo 

Acto di entiero ta tuma lugar diahuebs 11 di augustus 2016 di 9 
pa 11 di mainta na Aurora Funeral Home, despues lo Sali pa 
Santana central na Sabana Basora. 

Adres pa condolencia: Aurora Funeral Home, diaranson 10 di 
augustus 2016 di 7'or pa 9'or di anochi. 




Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Hesus a bisa: y/ Ami ta resureccion y bida; esun cu kere den Mi, 
lo biba asta si e muri." 

(Huan 11.25) 

Cu immenso tristeza na nos curazon nos ta participa cu a 
fayece cristianamente: 



Sra. Hipolita (Lita) 

Tromp de Cuba 

Viuda di Sr. Jose (Jossy) Tromp 
13 Augustus 1934 - 5 Augustus 2016 

Na nomber di su: 

Yiunan: EddyTromp 

ElviaTrompy famia 
Marlyn Tromp 

Robert y Miriam Tromp Gonzalez y famia 
TeoTromp 

Nietonan: Lorraine Tromp y Mayron Ascencion 

Leroy Tromp 
KevinTromp 
CelinaTromp 

Rumannan: +Juan y +Monica de Cuba y famia 

+Louis y +Christofera de Cuba y famia 
+Antonio y Florentina de Cuba y famia 
MarioyTheresita de Cuba y famia 
Zr. Renata o.p. 

Rosalinda de Cuba 

Swa y cuñanan: +Juan y +Maria Tromp y famia 

+Crescencia y +Eduardo Kelly y famia 
+CarlosTromp 

Suegra: Sra. vda. Mathilda Gonzalez y famia 

Sobrino y sobrinanan, primo y primanan, ihanan 

Amigo y amiganan di cas: Olga Ruiz, Sofia Dirksz, Silvia y 
Dano van Heyningen, Susana Eduardo, Marian Trapenberg 

Rumannan di Legion di Maria 

Ta invita tur famia, bisiña y conocirnan pa asisti na e acto di 
entiero cual lo tuma lugar Diamars 9 Augustus 2016 saliendo 
for di Misa Santa Filomena na Paradera pa Santana Catolico 
Pastoor Kraanwinkel na Paradera. Oportunidad pa condolencia 
ta ariba 9 Augustus 2016 di 8.30 pa 10.30 di mainta na misa 
sigui pa un response. 



DEN e dianan benidero e 
hoben y alabes prospecto 
grandi den e deporte di 
tennis, esta Patrick Sydow, 
lo tin un otro compromiso 
internacional na Monter- 
rey, Mexico. 

E hoben Sydow, kende a 
caba di hunga un tremen- 
do torneo internacional na 
Aruba den e tennis TIHTA 
lo competi den e ITF Ju- 
nior Cup Tournament. 

Pa dos siman largo Patrick 
Sydow lo hunga den e 
competencia G4. Mester 
bisa cu Patrick lo enfrenta 
a miho hungadonan di 
tennis den nos region cu 
ta bini principalmente di 
Merca y Mexico mes. 

Aña pasa, Patrick Sydow 
a yuda Aruba gana e com- 
petencia Junior Davis Cup 
Pre-Qualifying Central 
American & Caribbean 
Zone cu a tuma luga na El 
Salvador. 

Tabata pa prome biaha 
cu Aruba a logra gana e 
premio aki desde su par- 
ticipacion na 1985 y mas 
cu claro marca historia p’e 
deporte di tennis. 


#1 Online 


Tel: 583-1400 
Fax: 583-14444 

Facebook: 

www.faceboek.com/awerTia i nta 

Webslte; www.awemainta.com 
E-mail; notrcia@awemainta.com 

Databae di Shap Pelitice 
tin tur date fer di premé 
eleccion na 1949 

WILLEMSTAD - Den e database di Shap Politico tur 
hende aki tin tur, pero tur dato di e promé eleccion na 
1949 te cu eleccion di 2012. 

Bo kiera sa por ehémpel cua di e pohticonan na Córsou a 
logra di haña mas voto personal? 

Aki ta sigui un lista di e tóp 10 na Córsou. 



Persona 

Elekshon 

Kantidat 
di voto 

Kantidat di persona 
registra ku por vota 


Don Martina 

6 yuli 79 

25.849 

95.339 


Liberia Peters 

16 mart 90 

24.954 

112.044 


Boy Rozendal 

17 juni 77 

20.367 

89.681 


Anthony Godett 

9 mei 03 

19.462 

109.629 


Emily de Jongh 

22 yanuari 

19.224 

114.215 


Da Costa Gomez 

12 

31 mei 63 

19.046 

51.970 


Efrain Jonckheer 

8 juni 66 

18.018 

54.629 


Papa Godett 

25 april 75 

17.504 

84.287 


Ciro Kroon 

5 sept 69 

15.221 

63.785 


Miguel Pourier 

12 mei 95 

14.893 

121.145 


Cu hopi turbulencia pero. 

Partido Nacional a logra presentá su lista 


WILLEMSTAD - Diadomingo atardi despues 
di 6’or durante un conferensha di prensa na su 
sede na Santa Maria, e tolda bérdé a presentá 
su lista pa eleccion di dia 30 di séptémber 2016 
pa Parlamento di Córsou. 

Anteriormente tabatin tur sorto di speculacion 
cu palabranan pisá a cay durante e reunion- 
nan promé y hasta tabata parce cu lo a bin un 
kiebro, pero e partido a logra tene tur paña 
sushipaden. 

Puntonan di conflicto tabata: “Ken lo a enca- 
besá lista, Humphrey Davelaar of Suzy Camelia 
Romer?” 

“E actual Presidente di partido Henny Reinilia 
a wanta duro na puesto number 3”. “Elvin 


Gerard y no halador di voto den e área di 
Bándabou y Norman “Nooi” Girigorie a resultá 
na posicion number 4”. 

Ta resaltá cu Norman Girigorie a traga puesto 
nr. 5 numa, unicamente pa buena marcha di 
partido. 

Cargadó di lista finalmente a bira Faroe Metry 
na posicion nr. 29. Riba lista ta nota e ausencia 
remarcabel di Kenneth Pieter, Earl Balborda y 
Shon Ia (Maria Liberia Peters). 

E lista di Partido Nacional cu a keda entregá 
ayera na Kranshi ta: 

1. HumphreyAndres Davelaar: 2. Susanne F.C 
Rómer: 3. Henny Reinilia: 4. Elvin R. Gerard: 
5. Norman Pedro Girigorie: 6. Phaedra Ri- 
cardaGregoriaElisabeth: 7. HensleyAmbrosio 


Brion: 

8. Rensley F.Z. Tromp: 9. Renny Johan Ru- 
dolf Oehlers: 10. Idelgar Gregorio Sosa: 11. 
Vanessa Hanst: 12. Suzette Roojer: 13. No- 
rendy Clemence Brazil: 14. Etienne Teodulo 
Eduarda: 

15. Desmond Ansbertus Casper: 16. Sandro 
Hous: 17. Earlic Cornelius Dick: 18. James 
Wilson: 

19. Sharline Rufina Schmidt: 20. Loraine Mar- 
tina: 21 Gregorio Augusta Guribaldi: 22. Re- 
gina Carils Poulo: 23. Ramón Julian Pieter: 24. 
Aufridus Andre Emelina: 25. Rudsel Oswaldo 
Concenssion: 26. Rignald Mario Poulina: 27. 
RichinelTheophilo Meulens: 28. Edward Pursy 
Melfor y 29. Faroe Metry. 


1 Team Magno ta 
presentá lista 
cu 10 candidato 

WILLEMSTAD - ‘1 Team Magno’ move- 
mento pohtico liderá pa Aubert Wiels kende 
a lanta tres aña pasá a anunciá cu nan ta bay 
eleccion cu e lema: “NOS POR”. 

1 Team Magno ta convenci, mescos cu gran 


parti di pueblo di Córsou cu nos mes por cuida 
nos mes; nos cas, nos salud; nos por cuida nos 
próhimo, nos famia, bisiña y nos bario. 

Ayera Team Magno a presentá su lista pa bay 
eleccion 30 di séptémber awor na Kranshi cu 
e siguiente candidatonan: 

Aubert Wiels, Donald ‘Donny’ Balentina, Sid- 
ney Margaritha, Otmar ‘Otti’ Willems, Gilbert 
‘Gibi’ Justiana, Rigal Berroa, Shirley Cuffy, 


Ellery ‘Ello’ Makaja, Raymond ‘Lonchi’ Juliana 
y Sandra Cicilia. 

Un di e metanan di e partido ta pa eliminá tanto 
schoolbestuur cu un maneho di Educacion na 
drechi cu ta bay pa igualdad den enseñansa y 
hiba deporte bek na skol y den bario. 

Nan ta boga pa un ley general anti-descrim- 
inatorio y kier logra emansipacion total den 
15 aña estableciendo un Departamento di 
Emansipacion. 

Bibo for di Caya G.F. Betico Croes 

ATV den "High Defin ition pa 
celebra su di 20 aniversario 


E canal di television cu transmicion historico di Weganan 
Olimpico for di Rio de Janeiro 


DEN e espirito di recorda 
con ATV a lansa na 1996 
den señal di prueba du- 
rante Weganan Olimpico 
na 1996 di Atlanta. 

ATV a cuminsa na re-in- 
venta su mes cu un team 
hoben den apenas algun 
siman a logra lansa e se- 
ñal bek di ATV e biaha 
aki for di “Caya Grandi” 
cu e prome transmision e 
‘Ceremonia di Apertura’ di 


Weganan Olimpico na Rio. 

Diabierna ultimo, ATV 
hunto cu Aruba Bank a 
duna inicio na un cober- 
tura amplio di mas cu 17 
dia largo di transmision 
continuo di NBC cu pres- 
encia local den su studio- 
nan den Caya Grandi den 
“High Definition”. 

Cadochi Kock y Ichelle Si- 
mon a habri e cobertura di 


e Ceremonia di Apertura. 
Durante fin di siman a 
pasa algun competencia 
di atletanan local na Rio 
cuminsa cu Jayme Mata 
den Judo y Mikel Schreud- 
ers den Natacion. 

Lo sigui transmiti e desem- 
peño di nos atletanan du- 
rante transcurso di siman. 

ATV ta den proceso inten- 
sivo di re-inventa y restruc- 
tura su mes, ta haciendo lo 



maximo posibel pa cum- 
insa cu Noticia Awenochi 
bek pa e dianan despues di 
Weganan Olimpico. Pro- 
gramacion manera Brindis 
y otronan ta bek den nan 
mesun orario di custumber 
y tambe den calidad “High 
Definition”. 

Un señal completamente 


digital riba Canal 15 y 
exclusivamente den High 
Definition riba 315 di e 
sistema di SETAR N.V. Ca- 
ble Services pa e tempora- 
da di Weganan Olimpico. 
Tecniconan ta trahando 
duro pa lanta e señal riba 
“Over the Air” bek, esta 
Canal 8 den e frecuencia 
VHF. 


Post Aruba 
cu tarifa 
special pa 
studiantenan 



E tradicional ofertanan special riba tarifa pa manda paki pa studiantenan den exterior t’ey 

aruba bek 

E tarifanan aki ta valido entre dia 5 di augustus pa dia 9 di september 2016 y por entrega 
pakinan na tur oficina di Post Aruba NV, esta na Oranjestad, Santa Cruz, Palm Beach Plaza 
Mall y San Nicolas. 

E tarifanan ta varia pa pais. E tarifanan pa e periodo special aki ta cuminsa cu un 
prijs pa pakinan di dos (2) kilo y ta agrega pa cada kilo adicional un tarifa hopi 
- atractivo. 

E tarifanan ta di minimo dos kilo/pa cada kilo adicional: Hulanda Afl. 35,00/ 
Afl. 7,00; Merca/Canada Afl. 29,00/Afl. 10,00; Corsou Afl. 15,00/Afl. 5,00; 
Colombia Afl. 32,00/Afl. 7,00 y Costa Rica Afl. 27,00/Afl. 6,00. E pakinan por 
tin un peso maximo di 20 kilo. 



aruba 



l iBBJaru ba 


lotfM 


Tambe Post Aruba ta ofrece diferente tamaño di cahanan, ideal pa manda como 
pakete den exterior. 

I Pa mas informacion, por tuma contacto cu Post Aruba N.V. na telefon 
5287678 of bishita cualkier oficina di Post. 

Post Aruba N.V. ta desea tur studiante cu a of ta mudando pa exterior pa 
— sigui cu na desaroyo y progreso hopi exito y perseverancia. 

Siguridad pa e muchanan ta primordial 

Cabesantenan hopi contento cu 
renobacion di cura di nan scol 



POCO poco mas y mas scol lo cuminsa mira 
cambio. Esaki ta loke ta ser haci despues cu 
Minister Michelle Hooyboer-Winklaar a firma 
un acuerdo di financiamento pa renobacion di 
e cura di 4 scol. 

Maritza Carrion ta cabesante di Scol Prepa- 
ratorio Cacique Aterima na Santa Cruz y e ta 
hopi contento di por ta e cabesante di un di e 
scolnan cu lo haya un cura renoba p’e periodo 
escolar aki. El a indica cu e tin 16 aña trahando 
na e scol aki y e cura ta e prome cos cu a bay 
atras na nan scol. 

Pa varios aña, e cabesante anterior y e mes a 
pidi pa un renobacion di e cura. 

Esaki pa nan ta hopi importante. Pa por haci 
cosnan bunita na scol, pone mata of colga 
cosnan riba muraya ta hopi dificil, pasobra tin 
malhechornan cu ta drenta den cura di scol y 
ta haci desaster, a bisa. 

Na varios momento a yega di haya cosnan y 
hendenan no desea riba tereno di scol. 

P’esey ta hopi importante p’e scol, p’e muchan- 
an, e mayornan y pa tur hende por tin algo mas 
safe y bunita. 

Banda di esaki, Magda De Haseth-Croes, ca- 
besante di Maria Goreti y Ayo Kleuterschool a 
expresa cu e cura pa scol ta nifica e siguridad 
di e muchanan. 

E mester t’ey na su luga p’e muchanan chikito 


keda paden sin tene un bista di unda nan ta 
bay. Ademas cu esaki ta preveni cu hendenan 
cu no ta supone di subi tereno ta subi tereno. 
Alabes cu esaki por laga cierto cosnan pafo y 
decora sin cu antisocialnan ta cana kibra sin 
cu tin mester. 

E1 a agrega cu esaki ta su di 9 aña y tur aña el 
a pone como un prioridad den su presupuesto. 
Aworaki e cura ta ful abao y esaki sigur cu nan 
ta aprecia masha hopi mes. 

Meneer Locadia ta representa Pius X Scol y e 
renobacion di e cura di scol ta masha significa- 
tivo mirando e bario den cual nan ta situa. Tin 
hendenan cu ta cana rond y cu constantemente 
ta drenta den cura di scol locual ta bira insigur 
tambe pa e muchanan. 

Recientemente a drenta scol y corta e cranchi 
di awa locual ta keda hopi fastioso vooral pa e 
muchanan cu ta yega scol y no tin awa pa nan, 
meneer Locadia a subraya. 

“Aworaki ta hopi importante y nos ta hopi 
contento”. 

Pius X Scol tin mas o menos 5 aña wardando 
rib’e renobacion aunke di nan banda a keda 
haci un tiki, pero automaticamente e traba- 
onan mas grandi mester wordo haci. 

Finalmente, Marc Thiel, Director adhunto di 
SPO Santa Cruz y Savaneta ta di opinion cu e 
renobacion di e cura ta hopi importante pa e 




siguridad di e muchanan, di nan team como 
di e area unda e scol ta situa. “Nos ta contento 
cu poco poco tin cambionan tumando luga”. 


Minister di Enseñansa Michelle Hooyboer- 
Winklaar dentro di poco lo cuminsa mira e 
avancenan di e obranan p’asina fin di aña por 
conta cu 4 scol cu nan cura ful renoba. 

E Deporte Rey a briya 

SV Dakota, SV Britannia y Deportivo 
Pereira a duna publico un bunita show 



E deporte Rey na Aruba, esta futbol 
a conoce dos wega bunita siman pasa 
ora cu Deportivo Pereira di Colombia 
a enfrenta SV Britannia cu un ekipo 
reforsa diahuebs ultimo y riba diasa- 
bra a hunga contra SV Dakota. 

E evento a ricibi tremendo sosten 
di SV Britannia y SV Dakota, como 
tambe di sponsornan cu a uni na e 
evento. Segun Eddie Berg a comenta, 
e weganan tabata un bon oportunidad 
y “warming up” pa e campeonato na- 
cional cu ta na caminda. 

E ekipo di Deportivo Pereira a con- 
sisti di hungadonan den e categoria 
U20 y algun hungado mas grandi. E 
prome, contra SVBritannia, a caba cu 
un score di 1-1; y e di dos wega, cual 
tabata contra di SV Dakota a keda 
gana pa Deportivo Pereira cu un score 
final di 2-1. 

Berg a comenta cu nan a haya tambe 
un clinica di e coach di Deportivo 
Pereira, kende a splica di cambionan 
grandi tumando luga den e estilo y 
sistema di hunga futbol na Colombia. 
El a bisa cu e coach a remarca cu 
nan ta alehando for di e sistema “tiki 
taca” cu nan tabata uzando e ultimo 
añanan, y ta adoptando un sistema 
mas agresivo, cu mas coremento. 
Esaki tambe ta haci cu, Deportivo 
Pereira cu tambe ta den e transicion 
aki, no ta rib’e nivel cu normalmente 
e lo ta. 

Pa loke ta futbol na Aruba, Eddie Berg 
a bisa cu tin progreso y e publico di 
Aruba ta weitando bon wega local- 
mente; y e dos weganan internacional 
a haya bon acogida y tur hende ta 
spera cu lo por bin cu mas encuentro- 
nan asina den futuro. 

E weganan cu ta envolve teamnan 
internacional ta importante p’e team- 
nan di Aruba, y esunnan cu a tuma 
luga siman pasa tin nan funcion como 
cu e campeonato nacional no a caba 
mucho tempo pasa y e weganan tabata 
un bon “restart” p’e hungadonan cu 
tabata hopi contento di por hunga un 
wega internacional na Aruba. 
Tabatin hopi entusiasmo, special- 
mente organisatoriamente, pero e 
publico a disfruta di encuentronan di 
futbol fabuloso. 

Den un ambiente familiar 

SV Dakota tabata 
anfitrion di un 
/# lunch Arubano ,# pa 
team di Deportivo 
Pereira Colombia 




E team di futbol y e lidernan di 
SV Dakota a organisa un lunch 
Arubano cu tremendo ambiente 
di famia pa e team bishitante for 
di Colombia, Deportivo Pereira na 
vispera di e gran bataya tumando 
luga diasabra 6 di augustus na Sta- 
dion Guillermo Prospero Trinidad. 

Presidente di SV Dakota, esta 
Harvey Clement, a laga sa cu esaki 
tabata con e team di SV Dakota a 
brinda nan huespednan un ber- 
dadero bon bini cu sabor Arubano. 


E invitadonan di Deportivo Pereira 
a keda hopi satisfecho y a gusta e 
platonan Arubano masha. 
Deportivo Pereira tambe a hunga 
un “wega di fogeo” contra e team 
di Britania, cu a caba cu e “score” 
1 - 1 . 

Clement a agrega cu e wega contra 
SV Dakota, como cu nan ta sub 
campeon di Division di Honor di 
Aruba, lo ta un bataya ainda hopi 
mas fuerte. 

Fanaticonan lo gosa di un tremen- 
do wega y un ambiente fabuloso 


diasabra cuminsando cu e wega 
SV Dakota vs Deportivo Pereira pa 
8’or di anochi den stadion, sigui pa 
un tremendo After Party na Centro 
di Bario Dakota cu ta inclui anima- 
cion di e banda Quincy y DJ Sonri. 

Rossi Marchena, kende ta secre- 
tario di SV Dakota, a gradici tur 
sponsor, esta ATCO Concrete, 
Island’s Best Windows and Doors, 
Cooper Tires, Amas NV, Man- 
power for You y Gatorade pa nan 
tremendo apoyo y sosten. Sin e 


sponsornan e team no ta draai, el 
a agrega. 

Marchena a bisa cu e reaccion di 
sponsornan encuanto e prestacion 
di SV Dakota tabata tremendo, y e 
team ta pendiente di por lo menos 
tres sponsor mas cu a acerca nan 
pa uni cu nan. 

E siguiente campeonato ta cum- 
insa dia 23 di september, y aunke 
e “schedule” no a sali ainda SV 
Dakota ta bon prepara pa enfrenta 
cualkier ekipo. 

Pa fin di aña lo keda 
da cu renobacion di 
cura di 4 scol 



MINISTER di Enseñansa, Mi- 
chelle Hooyboer-Winklaar a an- 
uncia cu recientemente a aproba e 
proyecto pa traha cura pa 4 scol. 
Minister Hooyboer-Winklaar ta 
masha orguyoso di por cuminsa 
cu e ehecucion di e proyectonan 
aki y cu e sosten cu el a haya di 
Fondo Desaroyo Aruba (FDA) y 
di DOW. 

No ta prome proyecto cu ta ser 
aproba den un tempo cortico y 
DOW a haya e opdracht pa cumin- 
sa cu Rosa College cual a bay lihe. 
DOW a traha overtime pa asina por 
a logra e fecha cu FDA a pone y asi- 
na e haci e proyecto aki un destaho 
publico y sinta cu e contratistanan. 
E proceso a dura mas o menos 3 
luna y e ultimo luna a bay hopi 


lihe. 

Pa cu esaki no tabatin sufici- 
ente presupuesto, pero Minis- 
terio di Enseñansa y Minister 
Hooyboer-Winklaar a haya e pre- 
supuesto adicional aki via FDA y 
DOW mes lo ehecuta e proyecto. 
Iris Gil, Project Manager di 
DOW a bisa cu awor lo reno- 
ba cura di 4 scol, cu ta Pius X 
Scol na Dakota, SPO na Santa 
Cruz, Ayo School na Paradera y 
Cacique Aterima na Santa Cruz. Pa 
e proximo aña escolar e scolnan 
aki lo tin cura. 

“E trabaonan lo mester wordo 
entrega prome cu fin di aña”, Gil 
a enfatisa. 

Egbert Groenewegen di e compa- 


nia C2 Civil & Construction, cu a 
gana e destaho publico pa ehecuta 
3 di proyectonan aki, y BIC N.V. a 
gana e destaho publico pa e cura 
di Ayo Kleuterschool. Nan a duna 
di conoce cu nan ta hopi contento 
di por a haya e trabao aki. 

E dia cu e proyecto aki mester 
wordo entrega a wordo stipula dor 
di DOW y FDA y ta mas o menos 3 
pa 4 luna. 


E hecho cu lo mester bestel mate- 
rial pafo di Aruba lo por tin influ- 
encia rib’e tempo di entrega. 

E ta keda un reto p’e compania 
traha rib’e proyectonan aki den 
forma pareu. 

“Tur ta situacionnan diferente, 
pero lo mester ehecuta un bon 
control dor nan mes”, Groenewe- 
gen a bisa. 


Gina Harden lo inspira tur participante 
pa crece como lider y mentor 


ATIA conhuntamente cu Aruba Bank y Setar 
NV. y e oradornan invita ta den pleno pre- 
paracion p’e prome lustro di e “Women In 
Leadership Conference” cu lo tuma lugar dia 
26 di e luna aki na Aruba Marriott Resort and 
Stelaris Casino. 

Gina Harden ta fundador di “Women Mentor- 
ing Women”, un organisacion cu ta concentra 
den guia y educa tur su clientenan den nan 
carera profesional mediante sesionnan di 
‘coaching’ basa riba creacion di un fundeshi 
stabil y ‘leadership skills’ pa logra exito den 
e mundo corporativo, ya sea como director, 
manager of entrepreneur. 

Kimberly Boekhoudt di ATIA a confirma cu 
ya caba e oradornan a comparti algun infor- 
macion di nan presentacion y kico tur esaki 
lo encera. 

“Nos invitadonan ta sumamente entusiasma 
p’e conferencia. Nan ta preparando pa com- 
parti nan experiencia y conocemento riba 
tereno di networking, leadership, pero tambe 


e importancia di con y dicon nos hende muher- 
nan mester por apoya y yuda otro progresa 
den nan carera profesional”, asina e directora 
interno a splica. 

Na mes momento e ekipo di “Women In 
Leaderdship Conference” a divulga cu Gina 
Harden su presentacion lo inclui varios ehem- 
pel di casonan real mundialmente di lider y 
mentornan femenino riba tereno di leadership 
como tambe su propio ‘life stories’, esaki sigur 
lo inspira tur participante. 

Gina Harden lo instrui e participantenan tambe 
cu consehonan practico y “down-to-earth” 
manera e mes ta yam’e. 

E ‘coach’ di “Women Mentoring Women”, a 
sigura cu e lo comparti tur su consehonan 
y e hermentanan necesario pa aplica den e 
carera profesional di e ser femenino durante 
e conferencia. 

Ademas esakinan lo ta basa riba su propio ex- 
periencia, dificultadnan, esfuerso, exito y por 



wordo uza pa hende muhernan di tur edad y 
den diferente fase den nan bida. 

ATIA conhuntamente cu Aruba Bank y Setar 
NV. ta invita henter comunidad di Aruba pa 
asisti dia 26 di augustus proximo n’e “Women 
in Leadership Conference 2016” na Aruba Mar- 
riott Resort and Stelaris Casino di 8:00 am. te 
cu 4:00 pm. 

Entrada ta obtenibel exclusivamente na ATIA; 
Pedro Gallegostraat 6. Pa reserva bo ticket y 
mas informacion por yama oficina di ATIA na 
582-7593, manda un e-mail na info(a)atiaruba. 
org of bishita nos Facebook page www.face- 
book.com/womenaruba 

Director creativo Ronchi de Cuba ta anuncia 

The Gala Shop 
by Trash Store ta 
partner orguyoso 
di Miss Aruba 



CU hopi orguyo y energia positivo, director creativo di Trash Store, 
Ronchi de Cuba ta anuncia cu su Gala Shop ta un partner oficial di e 
certamen di Miss Aruba 2016. 

Lynette do Nascimento, Chimay Ramos y Charlene Leslie ta luci pa 
diferente ocasion y presentacion, como tambe e anochi final di e certa- 
men, un seleccion di bisti impactante cu ta parti di un coleccion special 
y exclusivo cu Ronchi de Cuba a scoge p’e candidatanan. 

Pa e introduccion oficial di candidatanan na prensa y comunidad, 
Ronchi de Cuba a scoge un cocktail dress den estilo, liñanan di corte 
y silueta clasico, cu ta refleha e elegancia di e iconico Audrey Hepburn 
y Queen Grace of Monaco, cu un print di flor estilo aquarel suave 
exotico pa destaca e relacion cu nos isla tropical. 

Ronchi de Cuba a splica cu Ronchi de Cuba Label a haci e escogencia 
consciente, relaciona cu su branding, varios aña pasa cu e no ta haci 
certamen di beyesa mas. 

E diseñonan exclusivo di Ronchi de Cuba Label ta enfoca rib’e nivel 
high fashion y runway, cual no necesariamente ta vincula cu beauty 
pageants. 

Como parti di e partnership cu Miss Aruba 2016, Ronchi de Cuba a 
scoge 12 bisti di gala exkisito for di cual cada candidata lo scoge esun 
cu e ta bay luci durante di e anochi final di e certamen di Miss Aruba. 
Den un entrevista e candidatanan a laga sa cu nan ta hopi contento 
cu e envolvimento di Ronchi de Cuba, y nan ta hopi emociona di por 
conta cu su apoyo. 

Tanto Chimay Ramos y Charlene Leslie a traha di cerca caba cu Ron- 
chi den pasado como modelo pa su agencia KOMA Modeling Agency. 

The Gala Shop by Trash Store, ta specialisa den “evening wear”, incluy- 
endo “ball gowns”, “cocktail dresses”, “black tie gowns” y acesorio cu 
ta na un nivel un tiki pa halto di fashion. Ronchi de Cuba ta contento 
di ta e “exclusive fashion provider” pa Miss Aruba 2016 pa medio di 
Trash cual ta un “retail trends store”. 

Ademas di piesanan pa presentacionnan y e anochi final, Ronchi lo 
provee tambe piesanan pa diferente photoshoot. 

Lynette do Nascimento a expresa cu e ta contento y orguyoso cu un 
talento Arubano ta encarga cu e escogencia pa e certamen Arubano. 
“Ronchi semper tin paña bunita,” el a agrega. 

Tanto Chimay, Charlene y Lynette ta hopi emociona p’e anochi final 
di e certamen y ta ancioso pa wak e 12 bistinan di The Gala Shop cu 
Ronchi lo presenta na nan pa nan scoge nan bisti p’e parti mas elegante 
y impactante di e certamen. 

Miss Aruba 2016 ta un certamen diferente na loke Aruba ta custumbra 
cu ne. 

A adapta elementonan clave di e certamen, unda cu den e concepto 
nobo ta enfocando rib’e participante su desaroyo, preparando nan 
pa presenta dilanti di un panel di hurado internacional. Disciplina, 
siguridad propio, y determinacion ta e puntonan fuerte y lo enfoca 
riba participacion na tayer y seminarionan pa engrandece nan cono- 
cemento general y desaroyo personal. 

Durante e anochi di gala di coronacion diasabra 20 di augustus 2016 
den e luhoso Grand Ballroom di Hilton Aruba Caribbean Resort, Aruba 
lo cera conoci cu e representantenan di nos isla na e certamennan 
internacional Miss Mundo, Miss Universo y Miss Grand Internacional. 

Campeonato HEINEKEN Fast Pitch di Aruba Softball Bond a continua 


Macuarima Indians ta baha fuerte contra 
Montaña Huan Zhan Braves y ta gana 
ambos wega di nan double header 


CAMPEONATO HEINEKEn Fast Pitch di 
Aruba Softball Bond a continua fin di siman. 
Den categoria AA e ekipo di Carlos Mejia y 
Lucio Geerman, esta Macuarima Indians a 
baha fuerte rib’e muchanan di Robby Tromp 
y Fico Albertsz, derotando Montaña Braves 
den ambos partido pa acomoda nan mes 
fuerte rib’e posicion 4 cu expectativa grandi 
pa playoff. 

Aunke tin hopi wega ainda pa bay, pero cada 
victoria ta keda importante den e fase aki. 

Macuarima Indians cu 5 careda, 8 hit, y 0 
error. Montaña Braves cu 1 careda, 6 hit, y 
1 error. Lucio Geerman ta gana e partido, 
mientras Carlos Croes ta resulta pitcher 
perdedor, lansando 3 base por bola. 

Miho bateadornan pa Macuarima ta Alber- 
tico Noguera y Roderick Simon di 3-2, Edgar 
Flanegin di 2-2, Ryan Richardson di 2-1. 

Pa Montaña Braves a destaca na plato Angelo 
dos Santos, Bryan Courtar, Emon Webb tur 
di 2-1, Sander Castro di 1-1. 

Den di dos wega, Macuarima ta reacciona 
mas agresivo, mientras Montaña ta keda 
lucha, pero ta cay venci 10-6. Macuarima cu 
10 careda, 10 hit, y 1 error. 

Montaña Braves cu 6 careda, 8 hit, y 4 error. 
Elvis Maduro, kende ta ricibi relevo di Lucio 
Geerman den di 3 entrada ta resulta pitcher 
ganador. Frederick “Dikkie” Krozendijk 
kende ta haci un “come back” y ta ricibi 
ayudo di Carlos Croes den di 3 inning ta bira 
e pitcher perdedor. Ambos banda a regala 4 
base por bola. Miho bateadornan pa Macu- 
arima Indians ta Jose Luis Gonzalez di 4-2, 
Albertico Noguera y Jason Williams di 1-1, 
Jean Jarre Kock y Leonard Geerman di 3-2. 
Pa Montaña Braves a destaca na plato Carlos 
Croes y Jonathan Barry di 3-2. 

Campeonato ta continua diaranson awor 
7:15pm na Kudawecha, unda Royal Power 
lo enfrenta Mariners. Diahuebs y diabierna 
lo tin wega riba Flatstone. Campeonato AA 
den pleno desaroyo. 

